Document ID: 32018R1091

Reference:
7.8.2018
GA
Iris Oifigiúil an Aontais Eorpaigh
1
RIALACHÁN (AE) 2018/1091 Ó PHARLAIMINT NA hEORPA AGUS ÓN gCOMHAIRLE
an 18 Iúil 2018
maidir le staidreamh comhtháite feirme agus lena n-aisghairtear Rialachán (CE) Uimh. 1166/2008 agus Rialachán (AE) Uimh. 1337/2011
(Téacs atá ábhartha maidir le LEE)
TÁ PARLAIMINT NA hEORPA AGUS COMHAIRLE AN AONTAIS EORPAIGH,
Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a chur chuig na parlaimintí náisiúnta,
Ag gníomhú dóibh i gcomhréir leis an ngnáthnós imeachta reachtach (1),
De bharr an méid seo a leanas:
(1)
Bunaítear le Rialachán (CE) Uimh. 1166/2008 ó Pharlaimint na hEorpa agus ón gComhairle (2) creat don staidreamh Eorpach maidir le struchtúr gabháltas talmhaíochta go dtí 2016. Ba cheart dá bhrí sin an Rialachán sin a aisghairm.
(2)
Clár na suirbhéanna Eorpacha ar struchtúr gabháltas talmhaíochta, atá á chur i gcrích san Aontas ó 1966 i leith, ba cheart leanúint de chun scrúdú a dhéanamh ar na treochtaí atá ann maidir le struchtúr gabháltas talmhaíochta ar leibhéal an Aontais agus chun an bonn eolais staidrimh is gá a sholáthar le haghaidh dearadh, cur chun feidhme, faireachán, meastóireacht agus athscrúdú a dhéanamh ar na beartais ghaolmhara, go háirithe an Comhbheartas Talmhaíochta (CBT), lena n-áirítear bearta forbartha tuaithe, chomh maith leis na beartais maidir leis an gcomhshaol, le hoiriúnú don athrú aeráide agus le maolú ar an athrú aeráide agus le bearta talamhúsáide an Aontais agus roinnt Spriocanna Forbartha Inbhuanaithe (SFInna). Éilítear an bonn eolais sin freisin chun measúnú a dhéanamh ar an tionchar a bheidh ag na beartais sin ar an lucht saothair baineann ar ghabháltais talmhaíochta.
(3)
Ba cheart é a bheith mar aidhm le bailiú sonraí staidrimh, go háirithe maidir le struchtúr feirmeacha, i measc cuspóirí eile, bonn eolais a chur faoin bpróiseas cinnteoireachta le sonraí nuashonraithe ag féachaint d'athchóirithe a dhéanfar ar CBT amach anseo.
(4)
Tháinig de mheastóireacht idirnáisiúnta a rinneadh ar an staidreamh talmhaíochta go ndearnadh Straitéis Dhomhanda na hEagraíochta Bia agus Talmhaíochta (EBT) chun an Staidreamh Talmhaíochta agus Tuaithe a Fheabhsú a chur ar bun, ar straitéis í a d'fhormhuinigh Coiste Staidrimh na Náisiún Aontaithe in 2010. Ba cheart don staidreamh talmhaíochta Eorpach, i gcás inarb iomchuí, a bheith i gcomhréir le moltaí na Straitéise Domhanda chun an Staidreamh Talmhaíochta agus Tuaithe a Fheabhsú agus i gcomhréir le moltaí Chlár Domhanda EBT maidir le Móráireamh Talmhaíochta 2020.
(5)
Le Rialachán (CE) Uimh. 223/2009 ó Pharlaimint na hEorpa agus ón gComhairle (3), déantar foráil do chreat i gcomhair fhorbairt, tháirgeadh agus scaipeadh staidrimh Eorpaigh, bunaithe ar phrionsabail chomhchoiteanna staidrimh. Leis an rialachán, bunaítear critéir cháilíochta agus tagraítear don ghá atá ann go ndéanfaí an t-ualach freagartha ar fhreagróirí suirbhé a íoslaghdú agus rannchuidiú leis an gcuspóir níos ginearálta atá ann maidir le hualaí riaracháin a laghdú.
(6)
Ba cheart clár staidrimh ilchuspóireach ar ghabháltais talmhaíochta a chur ar bun le haghaidh na 10 mbliana atá amach romhainn ionas go mbeidh creat ann do staidreamh atá comhchuibhithe, inchomparáide agus comhleanúnach. Ba cheart an staidreamh sin a dhíriú ar riachtanais bheartais.
(7)
Leis an Straitéis don Staidreamh Talmhaíochta le haghaidh 2020 agus ina dhiaidh sin, a bhunaigh an Coiste um an gCóras Staidrimh Eorpach (CCSE) i Samhain 2015, beartaítear dhá Chreat-Rialachán a ghlacadh lena gcumhdaítear gach gné den staidreamh talmhaíochta, cé is moite de na Cuntais Eacnamaíocha Talmhaíochta. Tá an Rialachán seo ar cheann de na Creat-Rialacháin sin.
(8)
Chun críocha chomhchuibhiú agus inchomparáideacht na faisnéise faoi struchtúr gabháltas talmhaíochta agus chun freastal ar na riachtanais reatha a leanann Comheagraíocht Aonair na Margaí agus go háirithe earnáil na dtorthaí agus an fhíona, ba cheart Rialachán (AE) Uimh. 1337/2011 ó Pharlaimint na hEorpa agus ón gComhairle (4) a chomhtháthú leis an bhfaisnéis struchtúrach ar leibhéal na ngabháltas talmhaíochta ó 2023 amach agus an Rialachán seo a chur ina ionad. Is gá, dá bhrí sin, an Rialachán sin a aisghairm.
(9)
Tá tábhacht le staitisticí inchomparáide ó na Ballstáit go léir maidir le struchtúr gabháltas talmhaíochta i dtaca le forbairt CBT a chinneadh. Ba cheart, dá bhrí sin, aicmithe caighdeánacha agus sainmhínithe comhchoiteanna a úsáid a mhéid is féidir le haghaidh athróg.
(10)
Leis na taifid ar na sonraí staidrimh a bhaineann le gabháltais talmhaíochta, is féidir croí-shonraí agus sonraí modúlacha a chrostáblú, rud a cheadaíonn, dá bhrí sin, faisnéis a aisghabháil bunaithe ar athróga amhail inscne bhainisteoir an ghabháltais talmhaíochta, aois an bhainisteora sin, struchtúr úinéireachta agus méid an ghabháltais talmhaíochta agus glacadh le beart comhshaoil. Beidh dí-chomhbhailiú torthaí indéanta do na critéir a áireofar sna croí-shonraí agus le haghaidh teaglamaí critéar.
(11)
D'fhéadfadh bailiú faisnéise faoin mbliain bhreithe, an bhliain ina ndearnadh an t-aicmiú mar bhainisteoir an ghabháltais talmhaíochta agus an t-inscne, sonraí cothrom le dáta a sholáthar maidir le hathnuachan glúine agus le gnéithe a bhaineann le hinscne.
(12)
I measc cúiseanna eile, chun críocha na cláir bhunúsacha de ghabháltais talmhaíochta agus an fhaisnéis eile is gá le haghaidh srathú samplaí a thabhairt cothrom le dáta, ba cheart móráireamh gabháltas talmhaíochta a chur i gcrích san Aontas gach 10 mbliana ar a laghad. Rinneadh an móráireamh deireanach in 2009/2010.
(13)
Ba cheart do na Ballstáit ina bhfuil forluí do na tréimhsí oibre allamuigh le haghaidh na bliana tagartha suirbhé 2020 leis an obair atá beartaithe don daonáireamh 10 mbliana a bheith in ann an suirbhé feirmeoireachta a thabhairt ar aghaidh bliain chun go seachnófaí dhá bhailiúchán móra sonraí a dhéanamh ag an am céanna.
(14)
Chun nach gcuirfí ualach gan ghá ar ghabháltais talmhaíochta agus ar riaracháin náisiúnta, ba cheart tairseacha a bhunú. Chun na hathruithe ar struchtúr thalmhaíocht na hEorpa a anailísiú mar is ceart, ba cheart 98 % den limistéar talmhaíochta arna úsáid agus an beostoc ar fheirmeacha a chumhdach leis an staidreamh. I roinnt Ballstát, ciallaíonn sé sin go bhfuil na tairseacha a liostaítear sa Rialachán seo ró-ard. Mar sin féin, tá na gabháltais talmhaíochta atá faoi bhun na dtairseach sin chomh beag sin gur leor bailiúchán samplach sonraí, a bheidh le cur i gcrích uair amháin gach 10 mbliana, chun go bhféadfar meastachán a dhéanamh ar a struchtúr agus ar a dtionchar ar an táirgeadh, rud arb é an toradh a bheadh air gur lú go mór na costais agus na hualaigh agus dearadh gníomhaíochta beartais fós á chumasú chun tacú le struchtúir bheaga feirmeoireachta agus iad a chothabháil.
(15)
Ba cheart na limistéir a úsáidtear le haghaidh táirgeadh talmhaíochta a chumhdach leis an staidreamh comhtháite feirme, lena n-áirítear an talamh a mbaineann dhá ghabháltas talmhaíochta nó níos mó úsáid as ar an ábhar go bhfuil feidhm ag cearta coimín maidir leis.
(16)
Is gá faisnéis a fháil maidir le cleamhnú gabháltas talmhaíochta le grúpa fiontar, a bhfuil a n-eintitis faoi rialú ag máthaireintiteas.
(17)
Chun an t-ualach ar fhreagróirí a laghdú, ba cheart rochtain a bheith ag na hInstitiúidí Staidrimh Náisiúnta (ISNanna) agus ag údaráis náisiúnta eile ar shonraí riaracháin, a mhéid a bheidh gá leis na sonraí sin chun staidreamh Eorpach a fhorbairt, a tháirgeadh agus a scaipeadh, i gcomhréir le hAirteagal 17a de Rialachán (CE) Uimh. 223/2009.
(18)
Ba cheart do na Ballstáit nó d'údaráis náisiúnta fhreagracha féachaint le modhanna bailithe sonraí ar ghabháltais talmhaíochta a nuachóiriú a mhéid is féidir. Ba cheart réitigh dhigiteacha a chur chun cinn i ndáil leis sin.
(19)
Chun críocha sholúbthacht an Chórais Eorpaigh um Staidreamh Talmhaíochta agus chun staidreamh talmhaíochta a shimpliú agus a nuachóiriú, ba cheart na hathróga atá le bailiú a leithdháileadh ar ghrúpaí bailithe éagsúla (croí-shonraí agus modúil) arb éagsúil a minicíocht nó a n-ionadaíochas, nó an dá rud.
(20)
Is féidir an t-ualach freagartha agus na costais a laghdú tuilleadh trí shonraí ón mbliain a thagann díreach roimh an mbliain tagartha nó ina dhiaidh a athúsáid. Bheadh an méid sin ábhartha go háirithe maidir le gnéithe nach meastar go mbeadh aon athruithe móra ann ó bhliain go chéile ina leith.
(21)
Chun críocha na solúbthachta agus chun go laghdófar an t-ualach ar fhreagróirí, ar na INSanna agus ar na húdaráis náisiúnta eile, ba cheart go ligfí do na Ballstáit leas a bhaint as suirbhéanna staidrimh, taifid riaracháin agus aon fhoinsí eile, aon mhodhanna eile nó aon chur chuige nuálach eile lena n-áirítear modhanna eolaíochtbhunaithe agus dea-dhoiciméadaithe amhail iontráil go barúlach, meastachán agus samhaltú.
(22)
Ba cheart bailiú faisnéise faoi chothaithigh agus uisce a úsáid agus faoi mhodhanna táirgthe talmhaíochta a chuirtear i bhfeidhm ar ghabháltais talmhaíochta a fheabhsú chun staidreamh breise a sholáthar d'fhonn beartas agra-comhshaoil a fhorbairt agus chun cáilíocht na dtáscairí agra-comhshaoil a fheabhsú.
(23)
Maidir le geochódú gabháltas talmhaíochta, is é téama na nAonad Staidrimh i gcomhréir le hIarscríbhinn III a ghabhann le Treoir 2007/2/CE ó Pharlaimint na hEorpa agus ón gComhairle (5) ba cheart a úsáid.
(24)
Tá rúndacht na sonraí a tharchuirtear i gcomhréir le Rialachán (AE) Uimh. 223/2009 le hurramú ag an gCoimisiún. Ba cheart an chosaint rúndachta sonraí atá riachtanach a áirithiú trí úsáid na bparaiméadar suímh a theorannú do spásanailís faisnéise agus trí chomhiomlánú iomchuí a dhéanamh nuair a fhoilsítear staidreamh, i measc modhanna eile. Ar an ábhar sin, ba cheart forbairt a dhéanamh ar chur chuige comhchuibhithe i dtaca le cosaint na rúndachta agus le gnéithe cáilíochta le haghaidh scaipeadh sonraí agus iarrachtaí á ndéanamh rochtain ar líne ar staidreamh oifigiúil a dhéanamh éasca agus soláimhsithe don úsáideoir.
(25)
Maidir le haon phróiseáil ar shonraí pearsanta faoin Rialachán seo, tá sé faoi réir Rialachán (AE) 2016/679 ó Pharlaimint na hEorpa agus ón gComhairle (6) agus forálacha arna nglacadh i gcomhréir leis an Rialachán sin, agus/nó Rialachán (CE) Uimh. 45/2001 ó Pharlaimint na hEorpa agus ón gComhairle (7), de réir mar a bheidh.
(26)
Bunaítear le Rialachán (CE) Uimh. 1893/2006 ó Pharlaimint na hEorpa agus ón gComhairle (8) aicmiú staidrimh na ngníomhaíochtaí eacnamaíocha san Aontas dá dtagraítear sa Rialachán seo chun críche an pobal ábhartha de ghabháltais talmhaíochta a shainiú.
(27)
I gcomhréir le Rialachán (CE) Uimh. 1059/2003 ó Pharlaimint na hEorpa agus ón gComhairle (9), ba cheart aonaid chríche a shainiú i gcomhréir le haicmiú Ainmníocht na nAonad Críche um Staidreamh (NUTS).
(28)
Ba cheart ceangal a bheith ar na Ballstáit agus ar an Aontas araon cistiú a thabhairt in imeacht roinnt blianta chun an bailiú sonraí a dhéanamh. Ba cheart, dá bhrí sin, foráil a dhéanamh do dheontas ón Aontas chun tacú leis an gclár sin tríd an gCiste Eorpach um Ráthaíocht Talmhaíochta faoi Rialachán (AE) Uimh. 1306/2013 ó Pharlaimint na hEorpa agus ón gComhairle (10).
(29)
Leagtar síos leis an Rialachán seo imchlúdach airgeadais ar feadh ré iomlán an chreata airgeadais ilbhliantúil (CAI) lena mbaineann, atá le bheith ionann agus méid na príomhthagartha, de réir bhrí phointe 17 de Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le comhar i dtaca leis an smacht buiséadach, maidir le comhar in ábhair bhuiséadacha agus maidir le bainistíocht fhónta airgeadais (11) do Pharlaimint na hEorpa agus don Chomhairle le linn an nós imeachta bhuiséadaigh bhliantúil. Déantar foráil sa Rialachán seo chun an buiséad do bhailiúcháin bhreise sonraí a bhunú i gcomhthéacs an CAI ina dhiaidh sin.
(30)
Ba cheart athscrúdú a dhéanamh ar ghnéithe eacnamaíocha an Rialacháin seo don tréimhse tar éis 2020 agus an CAI nua agus na hathruithe ábhartha eile ar na hionstraimí Aontais á gcur san áireamh. Bunaithe ar an athscrúdú sin, ba cheart don Choimisiún breithniú a dhéanamh ar athruithe ábhartha ar an Rialachán seo a mholadh.
(31)
Ós rud é nach féidir leis na Ballstáit cuspóir an Rialacháin seo, eadhon an staidreamh Eorpach ar ghabháltais talmhaíochta a tháirgeadh go córasach, a ghnóthú go leordhóthanach agus, de bharr na comhsheasmhachta agus na hinchomparáideachta, gur fearr is féidir é a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a ghnóthú.
(32)
Le Rialachán (CE) Uimh. 223/2009 déantar foráil do chreat tagartha don staidreamh Eorpach agus ceanglaítear ar na Ballstáit na prionsabail staidrimh agus na critéir cháilíochta a shonraítear sa Rialachán sin a chomhlíonadh. Tá tuarascálacha cáilíochta fíor-riachtanach chun cáilíocht an staidrimh Eorpaigh a mheasúnú, a fheabhsú agus cumarsáid a dhéanamh fúithi. Tá an Coiste um an gCóras Staidrimh Eorpach tar éis caighdeán CSE (Córas Staidrimh Eorpach) do Struchtúr na dTuarascálacha Cáilíochta a fhormhuiniú i gcomhréir le hAirteagal 12 de Rialachán (CE) Uimh. 223/2009. Ba cheart go rannchuideodh an caighdeán CSE sin leis an tuairisciú cáilíochta a dhéantar faoin Rialachán seo a chomhchuibhiú.
(33)
Rinneadh measúnú tionchair i gcomhréir le prionsabal na bainistíochta fónta airgeadais chun an clár staidrimh a bhunaítear leis an Rialachán seo a dhíriú ar an ngá atá le héifeachtacht maidir leis na cuspóirí a bhaint amach agus le srianta buiséid a chomhtháthú ón gcéim deartha ar aghaidh.
(34)
Chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún maidir le tuairiscí ar na hathróga a liostaítear sa Rialachán seo agus gnéithe teicniúla na sonraí atá le cur ar fáil a shonrú, maidir le tuairiscí na n-athróg agus socruithe praiticiúla chun na sonraí ad hoc mar a leagtar síos sa Rialachán seo a bhailiú, agus maidir leis na socruithe praiticiúla eile do na tuarascálacha cáilíochta agus ábhar na dtuarascálacha cáilíochta a leagan amach. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle (12). Agus na cumhachtaí sin á bhfeidhmiú aige, ba cheart don Choimisiún gnéithe amhail costas agus ualaigh riaracháin ar ghabháltais talmhaíochta agus ar Bhallstáit a chur san áireamh.
(35)
Chun na riachtanais sonraí atá ag teacht chun cinn a chur san áireamh, ar riachtanais iad a eascraíonn go príomha as forbairtí nua sa talmhaíocht, as reachtaíocht athbhreithnithe agus as tosaíochtaí athraitheacha beartais, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh (CFAE) a tharmligean chuig an gCoimisiún i dtaca le leasú a dhéanamh ar na topaicí mionsonraithe a liostaítear sa Rialachán seo tríd an bhfaisnéis atá le soláthar ar bhonn ad hoc mar a leagtar amach sa Rialachán seo a shonrú. Chun foráil a dhéanamh maidir leis an gcomhoiriúnacht agus chun úsáid foinsí sonraí eile a éascú, ba cheart an chumhacht chun gníomhartha a ghlacadh i gcomhréir le hAirteagal 290 CFAE a tharmligean chuig an gCoimisiún i dtaca le leasú a dhéanamh ar na hathróga a liostaítear sa Rialachán seo. Agus an chumhacht sin á feidhmiú aige, ba cheart don Choimisiún gnéithe amhail costas agus ualaigh riaracháin ar ghabháltais talmhaíochta agus ar Bhallstáit a chur san áireamh. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal na saineolaithe, agus go ndéanfaí na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr (13). Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, faigheann Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus bíonn rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bhíonn ag déileáil le hullmhú na ngníomhartha tarmligthe.
(36)
Chuathas i gcomhairle leis an Maoirseoir Eorpach ar Chosaint Sonraí agus ghlac sé tuairim an 20 Samhain 2017 (14).
(37)
Chuathas i gcomhairle le CCSE,
TAR ÉIS AN RIALACHÁN SEO A GHLACADH:
Airteagal 1
Ábhar
Bunaítear leis an Rialachán seo creat do staidreamh Eorpach ar leibhéal na ngabháltas talmhaíochta agus déantar foráil ann maidir le faisnéis faoin struchtúr a chomhtháthú le faisnéis faoi mhodhanna táirgthe, bearta forbartha tuaithe, gnéithe agra-chomhshaoil agus le faisnéis ghaolmhar eile.
Airteagal 2
Sainmhínithe
Chun críocha an Rialacháin seo, beidh feidhm ag na sainmhínithe seo a leanas:
(a)
ciallaíonn “feirm' nó “gabháltas talmhaíochta” aonad, arb aonad aonair é ó thaobh na teicniúlachta agus na heacnamaíochta araon de, ag a bhfuil lucht bainistíochta aonair agus a ghabhann de ghníomhaíochtaí eacnamaíocha i réimse na talmhaíochta air féin i gcomhréir le Rialachán (CE) Uimh. 1893/2006 a bhaineann le grúpaí A.01.1, A.01.2, A.01.3, A.01.4, A.01.5 nó le “talamh talmhaíochta a chothabháil ar chaoi a fhágtar dea-bhail air ó thaobh na talmhaíochta agus an chomhshaoil de” de ghrúpa A.01.6 laistigh de chríoch eacnamaíochta an Aontais Eorpaigh, mar a ghníomhaíocht phríomhúil nó mar a ghníomhaíocht thánaisteach. Maidir le gníomhaíochtaí ghrúpa A.01.49, ní áirítear díobh sin ach na gníomhaíochtaí “Tógáil agus pórú ainmhithe leathcheansaithe nó ainmhithe beo eile” (cé is moite de thógáil feithidí) agus “Beachaireacht agus táirgeadh meala agus céire beach”;
(b)
ciallaíonn “aonad talmhaíochta de thalamh coimín” eintiteas talún a bhfuil feidhm ag cearta coimín maidir leis agus a mbaineann dhá cheann nó níos mó de ghabháltais talmhaíochta úsáid as ar mhaithe le táirgeadh talmhaíochta ach nach bhfuil leithdháilte eatarthu;
(c)
ciallaíonn “réigiún” aonad críche d'Ainmníocht na nAonad Críche um Staidreamh (NUTS), a shainítear i gcomhréir le Rialachán (CE) Uimh. 1059/2003;
(d)
ciallaíonn “aonad beostoic” aonad caighdeánach tomhais lenar féidir na catagóirí éagsúla beostoic a chomhiomlánú chun gur féidir iad a chur i gcomparáid le chéile; liostaítear in Iarscríbhinn I na comhéifeachtaí lena socraítear na haonaid bheostoic i gcomhair catagóirí leithleacha beostoic;
(e)
ciallaíonn “limistéar talmhaíochta a úsáidtear” nó “LTÚ” an limistéar talún a úsáidtear le haghaidh feirmeoireachta, lena n-áirítear talamh arúil, féarthailte buana, barra buana agus talamh talmhaíochta eile a úsáidtear;
(f)
ciallaíonn “bliain tagartha” bliain féilire dá dtagraíonn na tréimhsí tagartha;
(g)
ciallaíonn “gairdín cistine” limistéir a úsáidtear chun bia a tháirgeadh le haghaidh tomhaltas dílis;
(h)
ciallaíonn “modúl” tacar sonraí amháin nó níos mó atá eagraithe ar chaoi gur féidir topaicí ar leith a chumhdach;
(i)
ciallaíonn ‘topaic’ inneachar na faisnéise atá le bailiú faoi na haonaid staidrimh; cumhdaíonn gach topaic roinnt topaicí mionsonraithe;
(j)
ciallaíonn “topaic mhionsonraithe” inneachar mionsonraithe na faisnéise atá le bailiú faoi na haonaid staidrimh a bhaineann le topaic ar leith; cumhdaíonn gach topaic roinnt topaicí mionsonraithe;
(k)
ciallaíonn “athróg” airí aonaid ar a bhfuiltear ag breathnú a bhféadfadh níos mó ná sraith amháin de shraith luachanna a bheith ag gabháil leis.
Airteagal 3
Cumhdach
1.   Cumhdóidh na sonraí a cheanglaítear a thabhairt leis an Rialachán seo 98 % den LTÚ iomlán (cé is moite de ghairdíní cistine) agus 98 % d'aonaid bheostoic gach Ballstáit.
2.   Chun na ceanglais sin a chomhlíonadh, cuirfidh na Ballstáit ar fáil sonraí atá ionadaíoch ar na gabháltais talmhaíochta agus na haonaid talmhaíochta de thalamh coimín a shroicheann ceann amháin ar a laghad de na tairseacha fisiceacha a liostaítear in Iarscríbhinn II maidir le méid na talún talmhaíochta nó líon na n-aonad beostoic.
3.   Mar eisceacht, i gcás inarb ionann an creat a shonraítear faoi mhír 2 agus níos mó ná 98 % den táirgeadh náisiúnta talmhaíochta, arna thomhas sin de réir an Aschuir Chaighdeánaigh i gcomhréir le Rialachán tarmligthe (AE) Uimh. 1198/2014 ón gCoimisiún (15), féadfaidh na Ballstáit, tar éis dóibh formheas roimh ré a fháil ón gCoimisiún (Eurostat), tairseacha fisiceacha atá níos airde, nó tairseacha eacnamaíocha comhfhreagracha, a leagan síos chun an creat a laghdú, ar choinníoll go sroichtear 98 % den LTÚ iomlán (cé is moite de ghairdíní cistine) agus 98 % d'aonaid bheostoic an Bhallstáit.
4.   I gcás nach ionann an creat a shonraítear faoi mhír 2 den Airteagal seo agus 98 % den LTÚ agus 98 % de na haonaid bheostoic, leathnóidh na Ballstáit an creat i gcomhréir le hAirteagal 6 trí thairseacha a leagan síos a bheidh níos ísle ná na tairseacha sin dá dtagraítear i mír 2 den Airteagal seo, nó trí thairseacha breise a leagan síos, nó déanfaidh siad an dá rud sin.
Airteagal 4
Foinsí sonraí agus modhanna
1.   Chun na sonraí dá dtagraítear sa Rialachán seo a fháil, úsáidfidh na Ballstáit ceann amháin nó níos mó de na foinsí nó de na modhanna seo a leanas, ar choinníoll go lamháltar, mar thoradh ar an bhfaisnéis, staidreamh a tháirgeadh lena gcomhlíontar na ceanglais cháilíochta a leagtar síos in Airteagal 11:
(a)
suirbhéanna staidrimh;
(b)
na foinsí sonraí riaracháin a shonraítear i mír 2 den Airteagal seo;
(c)
aon fhoinsí eile, aon mhodhanna eile nó aon chineálacha cur chuige eile.
2.   Féadfaidh na Ballstáit úsáid a bhaint as faisnéis ón gcóras comhtháite riaracháin agus rialaithe (CCRR) a bunaíodh le Rialachán (AE) Uimh. 1307/2013 ó Pharlaimint na hEorpa agus ón gComhairle (16), ón gcóras chun bó-ainmhithe a shainaithint agus a chlárú a bunaíodh le Rialachán (AE) Uimh. 1760/2000 ó Pharlaimint na hEorpa agus ón gComhairle (17) agus ón gcóras chun ainmhithe caorach agus gabhair a shainaithint agus a chlárú a bunaíodh le Rialachán (AE) Uimh. 21/2004 ón gComhairle (18), ón gclár fíonghort a cuireadh chun feidhme i gcomhréir le hAirteagal 145 de Rialachán (AE) Uimh. 1308/2013 ó Pharlaimint na hEorpa agus ón gComhairle (19), agus ó chláir na feirmeoireachta orgánaí a bunaíodh de bhun Rialachán (CE) Uimh. 834/2007 ón gComhairle (20). Féadfaidh na Ballstáit úsáid a bhaint freisin as foinsí riaracháin a bhaineann le bearta sonracha maidir le forbairt na tuaithe.
3.   Na Ballstáit a chinnfidh úsáid a bhaint as na foinsí, na modhanna nó cineálacha cur chuige nuálacha dá dtagraítear i bpointe (c) de mhír 1, cuirfidh siad an Coimisiún (Eurostat) ar an eolas ina leith sin le linn na bliana roimh an mbliain tagartha agus cuirfidh siad mionsonraí ar fáil i ndáil le cáilíocht na sonraí arna bhfáil ón bhfoinse, ón modh nó ón gcur chuige nuálach sin agus leis na modhanna bailithe sonraí atá le húsáid.
4.   Na húdaráis náisiúnta atá freagrach as ceanglais an Rialacháin seo a chomhlíonadh, beidh sé de cheart acu rochtain a fháil ar shonraí agus iad a úsáid, go pras agus saor in aisce, lena n-áirítear sonraí aonair ar ghabháltais talmhaíochta agus sonraí pearsanta ar a sealbhóirí atá le fáil i gcomhaid riaracháin a tiomsaíodh ina gcríocha náisiúnta de bhun Airteagal 17a de Rialachán (CE) Uimh. 223/2009. Déanfaidh na húdaráis náisiúnta agus úinéirí na dtaifead riaracháin na sásraí comhair is gá a bhunú.
Airteagal 5
Croí-shonraí struchtúracha
1.   Déanfaidh na Ballstáit na croí-shonraí struchtúracha (“croí-shonraí”) a bhaineann leis na gabháltais talmhaíochta dá dtagraítear in Airteagal 3(2) agus (3) a bhailiú agus a chur ar fáil le haghaidh na mblianta tagartha 2020, 2023 agus 2026, mar a liostaítear in Iarscríbhinn III. Is mar mhóráireamh a dhéanfar baliú chroí-shonraí na bliana tagartha 2020 a chur i gcrích.
2.   Féadfar croí-shonraí na mblianta tagartha 2023 agus 2026 a chur i gcrích ar shamplaí. Sa chás sin, áiritheoidh na Ballstáit go bhfuil torthaí ualaithe ionadaíoch ó thaobh staidrimh de i dtaca le gabháltais talmhaíochta laistigh de gach réigiún agus gur ceapadh iad chun na ceanglais bheachtais a leagtar amach in Iarscríbhinn V a chomhlíonadh.
3.   I gcás ina bhfuil leitheadúlacht íseal nó leitheadúlacht nialasach i mBallstát ag athróg a liostaítear in Iarscríbhinn III, féadfar an athróg sin a fhágáil ar lár ón mbailiú sonraí faoi réir an Ballstát faisnéis a chur ar fáil don Choimisiún (Eurostat) i rith na bliana féilire roimh an mbliain tagartha, ar faisnéis í a léireoidh údar cuí leis an athróg a fhágáil ar lár.
4.   Tabharfar de chumhacht don Choimisiún gníomhartha cur chun feidhme a ghlacadh lena sonraítear tuairiscí ar na hathróga a liostaítear in Iarscríbhinn III.
Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 17(2) tráth nach déanaí ná 28 Feabhra 2019 le haghaidh na bliana tagartha 2020, tráth nach déanaí ná an 31 Nollaig 2021 le haghaidh na bliana tagartha 2023, agus tráth nach déanaí ná 31 Nollaig 2024 le haghaidh na bliana tagartha 2026.
5.   Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 16 a bhaineann le leasuithe ar na hathróga a liostaítear in Iarscríbhinn III i gcás inar gá chun comhchuibhiú a dhéanamh leis na foinsí sonraí a shonraítear in Airteagal 4(2) le haghaidh na mblianta 2023 agus 2026. Agus a chumhacht á feidhmiú aige, áiritheoidh an Coimisiún go gcuirfear gníomhartha tarmligthe den sórt sin in ionad na n-athróg sin a liostaítear in Iarscríbhinn III nach féidir a dhíorthú a thuilleadh ó na foinsí sonraí a shonraítear, agus ina n-ionad sin amháin. I gcás ina ndéanfar an cur in ionad sin, áiritheoidh an Coimisiún go ndéanfar na hathróga nua a dhíorthú ó na foinsí sonraí a shonraítear in Airteagal 4(2). Áiritheoidh sé freisin, go mbeidh bonn cirt cuí leis na gníomhartha nua tarmligthe sin agus nach gcuirfear ualaigh ná costais shuntasacha bhreise ar na Ballstáit nó ar na freagróirí leo.
6.   Glacfar na gníomhartha tarmligthe sin faoin 30 Meán Fómhair 2021 le haghaidh na bliana tagartha 2023 agus faoin 30 Meán Fómhair 2024 le haghaidh na bliana tagartha 2026.
Airteagal 6
Leathnú an chreata
1.   Na Ballstáit a leathnóidh an creat i gcomhréir le hAirteagal 3(4), cuirfidh siad croí-shonraí ar fáil ar na gabháltais talmhaíochta a áirítear mar chuid den leathnú creata le haghaidh na bliana tagartha 2020, agus an fhaisnéis a shonraítear in Iarscríbhinn III á cumhdach acu.
2.   An bailiú sonraí ar na gabháltais talmhaíochta atá áirithe i leathnú an chreata, féadfar é a dhéanamh ar shamplaí. Sa chás sin, áiritheoidh na Ballstáit go bhfuil torthaí ualaithe ionadaíoch ó thaobh staidrimh de i dtaca le gabháltais talmhaíochta laistigh de gach réigiún agus gur ceapadh iad chun na ceanglais bheachtais a leagtar amach in Iarscríbhinn V a chomhlíonadh.
Airteagal 7
Sonraí modúlacha
1.   Déanfaidh na Ballstáit na modúil a bhailiú agus a chur ar fáil ar na topaicí agus na topaicí mionsonraithe a liostaítear in Iarscríbhinn IV le haghaidh na mblianta tagartha seo a leanas:
(a)
an modúl “Lucht saothair agus gníomhaíochtaí sochracha eile” le haghaidh 2020, 2023 agus 2026;
(b)
an modúl “Forbairt tuaithe” le haghaidh 2020, 2023 agus 2026;
(c)
an modúl “Tithíocht ainmhithe agus bainistiú ar aoileach” le haghaidh 2020 agus 2026;
(d)
an modúl “Uisciú” le haghaidh 2023;
(e)
an modúl “Cleachtais bainistithe ithreach” le haghaidh 2023;
(f)
an modúl “Innealra agus trealamh” le haghaidh 2023;
(g)
an modúl “Úllord” le haghaidh 2023;
(h)
an modúl “Fíonghort” le haghaidh 2026.
2.   Áireofar i raon feidhme na mbailithe sonraí sin na gabháltais talmhaíochta dá dtagraítear in Airteagal 3(2) agus (3).
3.   An bailiú sonraí maidir le modúil, féadfar é a chur i gcrích ar shamplaí de ghabháltais talmhaíochta. Sa chás sin, áiritheoidh na Ballstáit go bhfuil torthaí ualaithe ionadaíoch ó thaobh staidrimh de i dtaca le gabháltais talmhaíochta laistigh de gach réigiún agus gur ceapadh iad chun na ceanglais bheachtais a leagtar amach in Iarscríbhinn V a chomhlíonadh.
4.   Baileofar na modúil sin ó na foshamplaí de na gabháltais talmhaíochta a mbailítear croí-shonraí ina leith. Léireoidh na modúil an staid sa bhliain thagartha ach féadfar iad a bheith bunaithe ar an mbliain díreach roimh an mbliain thagartha nó tar éis na bliana tagartha do na modúil dá dtagraítear i bpointí (f), (g) agus (h) de mhír 1 den Airteagal seo. Ar aon chaoi, beidh na croí-shonraí a liostaítear in Iarscríbhinn III ag gabháil le gach taifead ina dtugtar faisnéis faoi na modúil.
5.   Na Ballstáit sin arb é 1 000 heicteár ar a laghad an limistéar atá iontu ina saothraítear aon cheann de na barra ar leith dá dtagraítear faoi thopaicí mionsonraithe an mhodúil “Úllord” in Iarscríbhinn IV, ar barra iad a shaothraítear go hiomlán nó go príomha don mhargadh, déanfaidh siad an modúl “Úllord” a chur i gcrích i gcás an bhairr áirithe sin.
6.   Na Ballstáit sin arb é 1 000 heicteár ar a laghad na fíonghoirt atá iontu atá faoi fhíniúnacha fíonchaor, a shaothraítear go hiomlán nó go príomha don mhargadh, déanfaidh siad an modúl “Fíonghort” a chur i gcrích.
7.   Na Ballstáit sin ar lú ná 2 % den LTÚ an limistéar inuiscithe iontu agus gan aon réigiún ar leibhéal NUTS 2 iontu inarb ionann agus 5 % den LTÚ, ar a laghad, an limistéar inuiscithe atá iontu siúd, díolmhófar iad ón modúl “Uisciú” a chur i gcrích.
8.   Cuirfidh na Ballstáit an Coimisiún (Eurostat) ar an eolas mar gheall ar chásanna dá dtagraítear i mír 5, mír 6 nó mír 7 thuas faoi dheireadh mhí an Mheithimh den bhliain roimh an mbliain tagartha lena mbaineann.
9.   I gcás ina bhfuil leitheadúlacht íseal nó leitheadúlacht nialasach i mBallstát ag athróg, féadfar an athróg sin a eisiamh ón mbailiú sonraí faoi réir faisnéis a sholáthar don Choimisiún (Eurostat) i rith na bliana féilire roimh an mbliain tagartha, ar faisnéis í a thabharfaidh údar cuí leis an athróg a eisiamh.
Airteagal 8
Sonraíocht theicniúil maidir leis na sonraí modúlacha
1.   Féadfaidh an Coimisiún gníomhartha cur chun feidhme a ghlacadh lena sonraítear gnéithe teicniúla seo a leanas de na sonraí atá le soláthar le haghaidh gach modúil agus le haghaidh na topaice comhfhreagraí agus na topaice mionsonraithe comhfhreagraí a liostaítear in Iarscríbhinn IV:
(a)
liosta na n-athróg;
(b)
tuairiscí ar na hathróga.
Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 17(2) tráth nach déanaí ná 28 Feabhra 2019 le haghaidh na bliana tagartha 2020, tráth nach déanaí ná an 31 Nollaig 2021 le haghaidh na bliana tagartha 2023, agus tráth nach déanaí ná 31 Nollaig 2024 le haghaidh na bliana tagartha 2026.
2.   Agus na gníomhartha cur chun feidhme á nglacadh aige lena sonrófar líon na n-athróg i gcomhréir le mír 1, áiritheoidh an Coimisiún nach rachaidh líon foriomlán na gcroí-athróg agus na n-athróg modúlach thar 300 athróg in 2020, 470 athróg in 2023 agus 350 athróg in 2026.
3.   I gcás na mblianta 2023 agus 2026, tugtar de chumhacht don Choimisiún gníomhartha cur chun feidhme a ghlacadh i gcomhréir le hAirteagal 16 chun leasuithe a dhéanamh ar na topaicí mionsonraithe a liostaítear in Iarscríbhinn IV. Agus a chumhacht á feidhmiú aige, áiritheoidh an Coimisiún nach ndéanfar leis na gníomhartha tarmligthe sin an t-ualach a fhorchuirfear leis an líon athróg a mhéadú go suntasach. Go háirithe, áiritheoidh an Coimisiún nach mbeidh ardú ar líon na n-athróg dá dtagraítear i mír 2 den Airteagal seo mar thoradh ar na gníomhartha tarmligthe agus go ndéanfar, le haghaidh gach modúil, trí bhíthin gníomhartha tarmligthe, athrú ar 20 % ar a mhéad de na topaicí mionsonraithe a liostaítear in Iarscríbhinn IV. Más rud é, áfach, gurb ionann 20 % agus níos lú ná aon topaic mhionsonraithe amháin, féadfar, sa chás sin, topaic mhionsonraithe amháin a athrú mar sin féin.
4.   Glacfar na gníomhartha tarmligthe sin faoin 30 Meán Fómhair 2021 le haghaidh na bliana tagartha 2023 agus faoin 30 Meán Fómhair 2024 le haghaidh na bliana tagartha 2026.
5.   Maidir leis na gníomhartha cur chun feidhme dá dtagraítear i mír 1 agus mír 2 agus na gníomhartha tarmligthe dá dtagraítear i mír 3, ní fhorchuirfear costais bhreise shuntasacha leo, arb é an toradh atá orthu ualach míchuí agus díréireach a chur ar ghabháltais talmhaíochta agus ar na Ballstáit.
Airteagal 9
Sonraí ad hoc
1.   Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 16 lena bhforlíontar na sonraí modúlacha a leagtar amach in Iarscríbhinn IV, má mheastar gur gá faisnéis bhreise a bhailiú. Sonrófar an méid seo a leanas sna gníomhartha tarmligthe sin:
(a)
na topaicí agus na topaicí mionsonraithe a bheidh le cur ar fáil sa mhodúl ad hoc agus na cúiseanna atá leis na riachtanais staidrimh bhreise sin;
(b)
an bhliain tagartha.
2.   Tugtar de chumhacht don Choimisiún na gníomhartha tarmligthe dá dtagraítear i mír 1 a ghlacadh, ag tosú leis an mbliain tagartha 2023 agus gach 3 bliana ina dhiaidh sin. Ní mholfaidh sé modúil ad hoc do na blianta tagartha a ndéantar bailiú sonraí mar mhóráireamh lena linn.
3.   Féadfaidh an Coimisiún gníomhartha cur chun feidhme a ghlacadh chun críche an méid seo a leanas a chur ar fáil:
(a)
liosta athróg nach bhfuil níos mó ná 20 athróg ann a bheidh le tarchur chuig an gCoimisiún (Eurostat) mar aon leis na haonaid tomhais chomhfhreagracha;
(b)
tuairiscí ar na hathróga;
(c)
na ceanglais bheachtais;
(d)
na tréimhsí tagartha;
(e)
na dátaí tarchuir.
Glacfar na gníomhartha cur chun feidhme sin i gcomhréir leis an nós imeachta scrúdúcháin in Airteagal 17(2) tráth nach déanaí ná 12 mhí roimh thosach na bliana tagartha.
4.   Maidir leis na gníomhartha tarmligthe dá dtagraítear i mír 1 den Airteagal seo agus na gníomhartha cur chun feidhme dá dtagraítear i mír 3 den Airteagal seo, ní fhorchuirfear costais bhreise shuntasacha leo, arb é a bheidh mar thoradh orthu ualach díréireach agus míchuí a chur ar ghabháltais talmhaíochta agus ar na Ballstáit.
Airteagal 10
Tréimhse tagartha
Bainfidh an fhaisnéis a bhaileofar le bliain tagartha amháin ar bliain choiteann í ag na Ballstáit uile trí thagairt a dhéanamh don staid le linn achar ama nó dáta sonraithe mar a leanas:
(a)
Maidir le hathróga talún, bainfidh úsáid na talún leis an mbliain tagartha. I gcás barra leantacha ón bpíosa céanna talún, déanfaidh úsáid na talún tagairt do bharr a bhaintear le linn na bliana tagartha, gan beann ar an uair a cuireadh an barr lena mbaineann.
(b)
Maidir le hathróga a ghabhann le cleachtais uisciúcháin agus cleachtais bainistithe ithreach, is éard a bheidh sa tréimhse thagartha tréimhse 12 mhí a dtiocfaidh críoch léi laistigh den bhliain tagartha agus a shocróidh gach Ballstát d'fhonn na timthriallta táirgthe lena mbaineann a chumhdach.
(c)
Maidir le hathróga a ghabhann le beostoc, tithíocht ainmhithe agus bainistiú ar aoileach, socróidh gach Ballstát lá tagartha comhchoiteann laistigh den bhliain tagartha. Na hathróga a ghabhann le bainistiú ar aoileach, bainfidh siad le tréimhse 12 mhí, lena n-áirítear an dáta sin.
(d)
Maidir le hathróga a ghabhann le lucht saothair, socróidh gach Ballstát tréimhse thagartha 12 mhí a dtiocfaidh críoch léi laistigh den bhliain tagartha.
(e)
Maidir le hathróga a ghabhann le bearta forbartha tuaithe a cuireadh chun feidhme ar na gabháltais talmhaíochta aonair, is éard a bheidh sa tréimhse thagartha an tréimhse 3 bliana dar críoch an 31 Nollaig den bhliain tagartha.
(f)
Maidir leis na hathróga eile ar fad, socróidh gach Ballstát lá tagartha comhchoiteann laistigh den bhliain tagartha.
Airteagal 11
Cáilíocht
1.   Déanfaidh na Ballstáit na bearta is gá chun cáilíocht na sonraí agus na meiteashonraí a tharchuirfear a áirithiú.
2.   Chun críche an Rialacháin seo, beidh feidhm ag na critéir cháilíochta a shainítear in Airteagal 12(1) de Rialachán (CE) Uimh. 223/2009.
3.   Déanfaidh an Coimisiún (Eurostat) cáilíocht na sonraí agus na meiteashonraí a tharchuirfear a mheasúnú.
4.   Chun na críche sin, déanfaidh na Ballstáit tuarascáil cháilíochta ina mbeidh tuairisc ar an bpróiseas staitistiúil a tharchur chuig an gCoimisiún (Eurostat) i gcás gach bliana tagartha a chumhdaítear leis an Rialachán seo lena n-áirítear go háirithe:
(a)
meiteashonraí a thuairiscíonn an mhodheolaíocht a úsáideadh agus an chaoi ar baineadh amach na sonraíochtaí teicniúla faoi threoir na sonraíochtaí a leagtar síos leis an Rialachán seo;
(b)
faisnéis maidir le comhlíonadh na n-íoscheanglas a ghabhann leis na creataí samplála a úsáideadh, lena n-áirítear iad a fhorbairt agus a thabhairt cothrom le dáta, mar a leagtar síos sa Rialachán seo;
Féadfaidh an Coimisiún gníomhartha cur chun feidhme a ghlacadh lena leagtar amach na socruithe praiticiúla do na tuarascálacha cáilíochta agus d'ábhar na dtuarascálacha cáilíochta. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 17(2) agus ní fhorchuirfear ualaigh ná costais shuntasacha breise ar na Ballstáit leo.
5.   Cuirfidh na Ballstáit an Coimisiún (Eurostat) ar an eolas, a luaithe is féidir, faoi aon fhaisnéis ábhartha nó aon athrú ábhartha i ndáil le cur chun feidhme an Rialacháin seo a bhféadfadh tionchar a bheith aige ar cháilíocht na sonraí a tarchuireadh.
6.   Arna iarraidh sin don Choimisiún (Eurostat), cuirfidh na Ballstáit soiléiriú breise riachtanach ar fáil chun meastóireacht a dhéanamh ar cháilíocht na faisnéise staidrimh.
Airteagal 12
Sonraí agus meiteashonraí a tharchur agus na spriocdhátaí chuige sin
1.   I gcás na bliana tagartha 2020, déanfaidh na Ballstáit croí-shonraí bailíochtaithe agus sonraí modúlacha bailíochtaithe a tharchur chuig an gCoimisiún (Eurostat) laistigh de 15 mhí roimh dheireadh na bliana tagartha.
2.   I gcás na mblianta tagartha 2023 agus 2026, déanfaidh na Ballstáit croí-shonraí bailíochtaithe agus sonraí modúlacha bailíochtaithe a tharchur chuig an gCoimisiún (Eurostat) laistigh de 12 mhí tar éis dheireadh na bliana tagartha.
3.   Is ar leibhéal na ngabháltas talmhaíochta aonair a bheidh na sonraí a tharchuirfear chuig an gCoimisiún (Eurostat). Déanfar na sonraí modúlacha agus na sonraí ad hoc a nascadh ar leibhéal na ngabháltas talmhaíochta aonair le haghaidh na bliana tagartha céanna leis na croí-shonraí a liostaítear in Iarscríbhinn III. Beidh na fachtóirí eachtarshuímh agus faisnéis faoi shrathú ar áireamh sna taifid a chuirfear ar fáil.
4.   Déanfaidh na Ballstáit na sonraí agus na meiteashonraí a tharchur trí bhíthin formáid theicniúil arna sonrú ag an gCoimisiún (Eurostat). Cuirfear na sonraí agus na meiteashonraí ar fáil don Choimisiún (Eurostat) trí sheirbhísí an phointe iontrála aonair a úsáid.
Airteagal 13
Ranníocaíocht an Aontais
1.   Chun an Rialachán seo a chur chun feidhme, déanfaidh an tAontas deontais a chur ar fáil do na hinstitiúidí staidrimh náisiúnta agus d'údaráis náisiúnta eile dá dtagraítear in Airteagal 5(2) de Rialachán (CE) Uimh. 223/2009 le haghaidh na nithe seo a leanas:
(a)
ceanglais maidir le sonraí a fhorbairt nó a chur chun feidhme, nó an dá rud;
(b)
modheolaíochtaí a fhorbairt chun córais staidrimh a nuachóiriú arb é is aidhm dóibh cáilíocht níos fearr nó costais níos ísle a bhaint amach agus an t-ualach riaracháin a laghdú i dtaca le táirgeadh staidrimh chomhtháite feirme trí úsáid a bhaint as na foinsí agus na modhanna dá dtagraítear in Airteagal 4.
2.   Gheobhaidh na Ballstáit deontais ón Aontas chun na costais a chumhdach i gcás na mbailithe sonraí a shonraítear in Airteagal 5, Airteagal 6 agus Airteagal 7 faoi raon feidhme an chlúdaigh airgeadais a shonraítear in Airteagal 14.
3.   Ní sháróidh ranníocaíocht an Aontais dá dtagraítear i mír 2 75 % de na costais atá incháilithe, faoi réir na n-uasmhéideanna a shonraítear i mír 4 agus i mír 5.
4.   I gcás chostais na gcroí-shonraí agus na sonraí modúlacha araon a bhailiú do 2020, beidh ranníocaíocht an Aontais teoranta do na huasmhéideanna a shonraítear thíos:
(a)
EUR 50 000 an ceann do Lucsamburg agus do Mhálta;
(b)
EUR 1 000 000 an ceann don Ostair, don Chróit, d'Éirinn agus don Liotuáin;
(c)
EUR 2 000 000 an ceann don Bhulgáir, don Ghearmáin, don Ungáir, don Phortaingéil agus don Ríocht Aontaithe;
(d)
EUR 3 000 000 an ceann don Ghréig, don Spáinn agus don Fhrainc;
(e)
EUR 4 000 000 an ceann don Iodáil, don Pholainn agus don Rómáin;
(f)
EUR 300 000 an ceann do gach Ballstát eile.
5.   I gcás bhailiú na gcroí-shonraí agus na sonraí modúlacha in 2023 agus 2026, déanfar na huasmhéideanna a shonraítear i mír 4 a laghdú 50 %, faoi réir fhorálacha an CAI don tréimhse i ndiaidh 2020.
6.   I gcás bhailiú na sonraí ad hoc a shonraítear in Airteagal 9, déanfaidh an tAontas deontais a chur ar fáil do na hinstitiúidí staidrimh náisiúnta agus d'údaráis náisiúnta eile dá dtagraítear in Airteagal 5(2) de Rialachán Uimh. 223/2009 ar mhaithe leis an gcostas a chumhdach a ghabhann le bailiú sonraí ad hoc a chur chun feidhme. Ní rachaidh an ranníocaíocht airgeadais sin ón Aontas thar 90 % de na costais incháilithe.
7.   Is tríd an gCiste Eorpach um Ráthaíocht Talmhaíochta, faoi phointe (d) d'Airteagal 4(2) de Rialachán (AE) Uimh. 1306/2013, a chuirfear ranníocaíocht airgeadais an Aontais ar fáil do na deontais dá dtagraítear i mír 2 den Airteagal seo.
Airteagal 14
Clúdach airgeadais
1.   EUR 40 000 000 a bheidh i gclúdach airgeadais an Aontais don tréimhse 2018-2020, atá faoi chumhdach CAI 2014-2020, chun clár na mbailithe sonraí le haghaidh na bliana tagartha 2020 a chur chun feidhme, lena n-áirítear na leithreasuithe is gá chun na córais bunachar sonraí a bhainistiú, a chothabháil agus a fhorbairt, ar córais iad a úsáidfear laistigh den Choimisiún chun sonraí a sholáthróidh na Ballstáit faoin Rialachán seo a phróiseáil.
2.   Tar éis dháta theacht i bhfeidhm an CAI tar éis 2020, socróidh Parlaimint na hEorpa agus an Chomhairle, ar thogra ón gCoimisiún, an méid le haghaidh na tréimhse i ndiaidh 2020.
Airteagal 15
Leasanna airgeadais an Aontais a chosaint
1.   Déanfaidh an Coimisiún bearta iomchuí chun a áirithiú, nuair a chuirtear gníomhaíochtaí arna maoiniú faoin Rialachán seo chun feidhme, go gcosnófar leasanna airgeadais an Aontais trí bhearta coisctheacha a chur i bhfeidhm i gcoinne na calaoise, an éillithe agus aon ghníomhaíochtaí neamhdhleathacha eile, trí sheiceálacha comhsheasmhacha éifeachtacha agus, má bhraitear neamhrialtachtaí, trí na méideanna a íocadh go mícheart a ghnóthú agus, i gcás inarb iomchuí, trí phionóis riaracháin agus airgeadais a ghearradh a bheidh éifeachtach, comhréireach agus athchomhairleach.
2.   Beidh cumhacht ag an gCoimisiún nó ag a ionadaithe agus ag an gCúirt Iniúchóirí, iniúchtaí a dhéanamh, ar bhonn doiciméad agus seiceálacha ar an láthair, ar gach tairbhí deontais, conraitheoir agus fochonraitheoir agus ar thríú páirtithe a fuair cistí Aontais, go díreach nó go hindíreach, faoin gClár.
3.   Féadfaidh an Oifig Eorpach Frith-Chalaoise (OLAF) imscrúduithe a dhéanamh, lena n-áirítear seiceálacha agus cigireachtaí ar an láthair, ar oibreoirí eacnamaíocha a mbaineann cistiú den sórt sin go díreach nó go hindíreach leo, i gcomhréir leis na nósanna imeachta a leagtar síos i Rialachán (AE, Euratom) Uimh. 883/2013 ó Pharlaimint na hEorpa agus ón gComhairle (21) agus i Rialachán (Euratom, CE) Uimh. 2185/96 ón gComhairle (22) d'fhonn a shuí ar tharla calaois, éilliú nó aon ghníomhaíocht neamhdhleathach eile a dhéanann difear do leasanna airgeadais an Aontais i ndáil le comhaontú deontais nó le cinneadh deontais nó le conradh arna chistiú, go díreach nó go hindíreach, faoi chuimsiú an Rialacháin seo.
4.   Maidir le comhaontuithe comhair le tríú tíortha agus le heagraíochtaí idirnáisiúnta agus le comhaontuithe deontais agus le cinntí deontais a thiocfaidh as cur chun feidhme an Rialacháin seo, tabharfar an chumhacht go sainráite iontu don Choimisiún, don Chúirt Iniúchóirí agus do OLAF iniúchtaí, seiceálacha agus cigireachtaí ar an láthair den sórt sin a dhéanamh.
5.   I gcás ina ndéanfar cur chun feidhme gníomhaíochta ar leith a sheachfhoinsiú nó a fho-tharmligean, ina iomláine nó i bpáirt, nó gur gá conradh soláthair a dhámhachtain nó tacaíocht airgeadais a thabhairt do thríú páirtí ina leith, luafar sa chonradh, sa chomhaontú deontais nó sa chinneadh deontais an oibleagáid atá ar an gconraitheoir nó ar an tairbhí ceangal a fhorchur ar aon tríú páirtí lena mbaineann glacadh go follasach leis na cumhachtaí sin de chuid an Choimisiúin, na Cúirte Iniúchóirí agus OLAF.
6.   Beidh feidhm ag mír 4 agus ag mír 5 gan dochar do mhír 1, mír 2 agus mír 3.
Airteagal 16
An tarmligean a fheidhmiú
1.   Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.
2.   Déanfar an chumhacht chun gníomhartha tarmligthe dá dtagraítear in Airteagal 5(6), in Airteagal 8(3) agus in Airteagal 9(1) a ghlacadh a thabhairt don Choimisiún go ceann tréimhse 5 bliana amhail ón 27 Lúnasa 2018. Déanfaidh an Coimisiún, tráth nach déanaí ná 9 mí roimh dheireadh na tréimhse 5 bliana, tuarascáil a tharraingt suas maidir le tarmligean na cumhachta. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná 3 mhí roimh dheireadh gach tréimhse.
3.   Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 5(6), in Airteagal 8(3) agus in Airteagal 9(1) a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta a shonraítear sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.
4.   Sula nglacfaidh sé gníomh tarmligthe, rachaidh an Coimisiún i mbun comhairliúchán le saineolaithe arna n-ainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr.
5.   A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.
6.   Ní thiocfaidh gníomh tarmligthe a ghlactar de bhun Airteagal 5(6), Airteagal 8(3) agus Airteagal 9(1) i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse 2 mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad agóid. Déanfar an tréimhse sin a fhadú 2 mhí ar thionscnamh Pharlaimint na hEorpa nó na Comhairle.
Airteagal 17
Nós imeachta coiste
1.   Déanfaidh CCSE, arna bhunú le Rialachán (CE) Uimh. 223/2009, cúnamh a thabhairt don Choimisiún. Beidh an coiste sin ina choiste de réir bhrí Rialachán (AE) Uimh. 182/2011.
2.   I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
Airteagal 18
Tuarascáil ón gCoimisiún
Faoin 31 Nollaig 2024, déanfaidh an Coimisiún, tar éis dó dul i gcomhairle le CCSE, tuarascáil a thíolacadh do Pharlaimint na hEorpa agus don Chomhairle maidir le cuspóirí an Rialacháin seo a chur chun feidhme agus a bhaint amach.
Airteagal 19
Maoluithe
De mhaolú ar Airteagal 5, Airteagal 6(1), pointí (a), (b) agus (c) d'Airteagal 7(1), Airteagal 8(2), Airteagal 12(1), Airteagal 13(4), Airteagal 14(1) agus Iarscríbhinn V, cuirfear tagairtí don bhliain 2019 in ionad tagairtí don bhliain 2020, más gá, i gcás na Gréige agus na Portaingéile.
Airteagal 20
Aisghairm
1.   Aisghairtear Rialachán (AE) Uimh. 1337/2011, le héifeacht ón 1 Eanáir 2022.
2.   Aisghairtear Rialachán (CE) Uimh. 1166/2008, le héifeacht ón 1 Eanáir 2019.
3.   Déanfar tagairtí do na Rialacháin aisghairthe a fhorléiriú mar thagairtí don Rialachán seo.
Airteagal 21
Teacht i bhfeidhm
Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil, an 18 Iúil 2018.
Thar ceann Pharlaimint na hEorpa
An tUachtarán
A. TAJANI
Thar ceann na Comhairle
An tUachtarán
J. BOGNER-STRAUSS
(1)  Seasamh ó Pharlaimint na hEorpa an 3 Iúil 2018 (nár foilsíodh fós san Iris Oifigiúil) agus cinneadh ón gComhairle an 16 Iúil 2018.
(2)  Rialachán (CE) Uimh. 1166/2008 ó Pharlaimint na hEorpa agus ón gComhairle an 19 Samhain 2008 maidir le suirbhéanna ar struchtúr feirmeacha agus an suirbhé ar mhodhanna táirgeachta talmhaíochta agus lena n-aisghairtear Rialachán (CEE) Uimh. 571/88 ón gComhairle (IO L 321, 1.12.2008, lch. 14).
(3)  Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach agus lena n-aisghairtear Rialachán (CE, Euratom) Uimh. 1101/2008 ó Pharlaimint na hEorpa agus ón gComhairle maidir le tarchur sonraí atá faoi réir na rúndachta staidrimh chuig Oifig Staidrimh na gComhphobal Eorpach, Rialachán (CE) Uimh. 322/97 ón gComhairle maidir le Staidreamh Comhphobail, agus Cinneadh 89/382/CEE, Euratom ón gComhairle lena mbunaítear Coiste um Chláir Staidrimh na gComhphobal Eorpach (IO L 87, 31.3.2009, lch. 164).
(4)  Rialachán (AE) Uimh. 1337/2011 ó Pharlaimint na hEorpa agus ón gComhairle an 13 Nollaig 2011 maidir le staidreamh Eorpach ar bharra buana agus lena n-aisghairtear Rialachán (CEE) Uimh. 357/79 ón gComhairle agus Treoir 2001/109/CE ó Pharlaimint na hEorpa agus ón gComhairle (IO L 347, 30.12.2011, lch. 7).
(5)  Treoir 2007/2/CE ó Pharlaimint na hEorpa agus ón gComhairle an 14 Márta 2007 lena mbunaítear Bonneagar d'Fhaisnéis Spásúil sa Chomhphobal Eorpach (INSPIRE) (IO L 108, 25.4.2007, lch. 1).
(6)  Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).
(7)  Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le daoine aonair a chosaint i ndáil le próiseáil sonraí pearsanta ag institiúidí agus comhlachtaí an Chomhphobail agus maidir le saorghluaiseacht sonraí den sórt sin (IO L 8, 12.1.2001, lch. 1).
(8)  Rialachán (CE) Uimh. 1893/2006 ó Pharlaimint na hEorpa agus ón gComhairle an 20 Nollaig 2006 lena mbunaítear aicmiú staidrimh gníomhaíochtaí eacnamaíocha NACE Athbhreithniú 2 agus lena leasaítear Rialachán (CEE) Uimh. 3037/90 ón gComhairle chomh maith le Rialacháin CE áirithe maidir le réimsí sonracha staidrimh (IO L 393, 30.12.2006, lch. 1).
(9)  Rialachán (CE) Uimh. 1059/2003 ó Pharlaimint na hEorpa agus ón gComhairle an 26 Bealtaine 2003 maidir le haicmiú comhchoiteann aonad críche le haghaidh staidrimh (NUTS) a bhunú (IO L 154, 21.6.2003, lch. 1).
(10)  Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n-aisghairtear Rialachán (CEE) Uimh. 352/78, Rialachán (CE) Uimh. 165/94, Rialachán (CE) Uimh. 2799/98, Rialachán (CE) Uimh. 814/2000, Rialachán (CE) Uimh. 1290/2005 agus Rialachán (CE) Uimh. 485/2008 ón gComhairle (IO L 347, 20.12.2013, lch. 549).
(11)  IO C 373, 20.12.2013, lch. 1.
(12)  Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).
(13)  IO L 123, 12.5.2016, lch. 1.
(14)  IO C 14, 16.1.2018, lch. 6.
(15)  Rialachán Tarmligthe (AE) Uimh. 1198/2014 ón gCoimisiún an 1 Lúnasa 2014 lena bhforlíontar Rialachán (CE) Uimh. 1217/2009 ón gComhairle lena mbunaítear líonra chun sonraí cuntasaíochta a bhailiú maidir le hioncaim agus le hoibriú gnó gabháltas talmhaíochta san Aontas Eorpach (IO L 321, 7.11.2014, lch. 2).
(16)  Rialachán (AE) Uimh. 1307/2013 ó Pharlaimint na hEorpa agus ón gComhairle an 17 Nollaig 2013 lena mbunaítear rialacha maidir le híocaíochtaí díreacha le feirmeoirí faoi scéimeanna tacaíochta faoi chuimsiú an chomhbheartais talmhaíochta agus lena n-aisghairtear Rialachán (CE) Uimh. 637/2008 ón gComhairle agus Rialachán (CE) Uimh. 73/2009 ón gComhairle (IO L 347, 20.12.2013, lch. 608).
(17)  Rialachán (CE) Uimh. 1760/2000 ó Pharlaimint na hEorpa agus ón gComhairle an 17 Iúil 2000 lena mbunaítear córais chun bó-ainmhithe a shainaithint agus a chlárú agus maidir le mairteoil agus táirgí mairteola a lipéadú agus lena n-aisghairtear Rialachán (CE) Uimh. 820/97 ón gComhairle (IO L 204, 11.8.2000, lch. 1).
(18)  Rialachán (CE) Uimh. 21/2004 an 17 Nollaig 2003 lena mbunaítear córas chun ainmhithe caorach agus gabhair a shainaithint agus a chlárú agus lena leasaítear Rialachán (CE) Uimh. 1782/2003 agus Treoir 92/102/CEE agus Treoir 64/432/CEE (IO L 5, 9.1.2004, lch. 8).
(19)  Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (IO L 347, 20.12.2013, lch. 671).
(20)  Rialachán (CE) Uimh. 834/2007 ón gComhairle an 28 Meitheamh 2007 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CEE) Uimh. 2092/91 (IO L 189, 20.7.2007, lch. 1).
(21)  Rialachán (AE, Euratom) Uimh. 883/2013 ó Pharlaimint na hEorpa agus ón gComhairle an 11 Meán Fómhair 2013 maidir le himscrúduithe arna ndéanamh ag an Oifig Eorpach Frith-Chalaoise (OLAF) agus lena n-aisghairtear Rialachán (CE) Uimh. 1073/1999 ó Pharlaimint na hEorpa agus ón gComhairle agus Rialachán (Euratom) Uimh. 1074/1999 ón gComhairle (IO L 248, 18.9.2013, lch. 1).
(22)  Rialachán (Euratom, CE) Uimh. 2185/96 ón gComhairle an 11 Samhain 1996 maidir le seiceálacha agus cigireachtaí ar an láthair arna ndéanamh ag an gCoimisiún chun leasanna airgeadais na gComhphobal Eorpach a chosaint i gcoinne na calaoise agus neamhrialtachtaí eile (IO L 292, 15.11.1996, lch. 2).
IARSCRÍBHINN I
Comhéifeachtaí na n-aonad beostoic
An cineál ainmhí
Airí an ainmhí
Comhéifeacht
Bó-ainmhithe
Faoi bhun 1 bhliain d'aois
0,400
1 bhliain d'aois nó níos sine, ach faoi bhun 2 bhliain d'aois
0,700
Fireann, 2 bhliain d'aois nó níos sine
1,000
Bodóga, 2 bhliain d'aois nó níos sine
0,800
Ba déiríochta
1,000
Ba neamhdhéiríochta
0,800
Caoirigh agus gabhair
0,100
Muca
Bainbh, ar lú ná 20 kg a mbeomheáchan
0,027
Cránacha pórúcháin arb é 50 kg nó níos mó a mbeomheáchan
0,500
Muca eile
0,300
Éanlaith chlóis
Sicíní grísce
0,007
Béaróga
0,014
Éanlaith chlóis eile
Turcaithe
0,030
Lachain
0,010
Géanna
0,020
Ostraisí
0,350
Éanlaith chlóis eile nach n-aicmítear in áit ar bith eile
0,001
Coiníní, baineannaigh phórúcháin
0,020
IARSCRÍBHINN II
Liosta na dtairseacha fisiceacha
 (1)
Ítim
TairseachTa Ta Tairseach
LTÚ
5 ha
Talamh arúil
2 ha
Prátaí
0,5 ha
Glasraí úra agus sútha talún
0,5 ha
Plandaí aramatacha, míochaine agus cócaireachta, bláthanna agus plandaí ornáideacha, síolta agus síolphlandaí, plandlanna
0,2 ha
crainn torthaí, caora, crainn cnónna, crainn torthaí citris, barra buana eile cé is moite de phlandlanna, fíonghoirt agus crainn ológ
0,3 ha
Fíonghoirt
0,1 ha
Crainn ológ
0,3 ha
Tithe gloine
100 m2
Muisiriúin shaothraithe
100 m2
Beostoc
1,7 aonad beostoic
(1)  Is infheidhme na tairseacha maidir leis an ngrúpa ítimí a liostaítear.
IARSCRÍBHINN III
Croí-shonraí struchtúracha: Athróga
Athróga ginearálta
Aonaid/Catagóirí do luachanna
Faisnéis suirbhé
–
Aitheantóir an ghabháltais talmhaíochta
Aitheantas an ghabháltais talmhaíochta
Suíomh an ghabháltais
–
Suíomh geografach
Cód cille ghreille na n-aonad staidrimh INSPIRE le haghaidh úsáid uile-Eorpach
–
Réigiún NUTS 3
Cód NUTS 3
–
Tá limistéir sa ghabháltas talmhaíochta atá ainmnithe ina limistéir a bhfuil srianta nádúrtha orthu faoi Rialachán (AE) Uimh. 1305/2013.
L/M/O/N (1)
Pearsantacht dhlítheanach an ghabháltais
–
Tá freagracht dhlíthiúil agus eacnamaíoch an ghabháltais talmhaíochta glactha ag:
–
Duine nádúrtha arb é an sealbhóir aonair é, i gcás inar gabháltas talmhaíochta neamhspleách é
tá/níl
–
–
Má tá, an é an sealbhóir an bainisteoir freisin?
is é/ní hé
–
–
–
Murab é, an duine de mhuintir an tsealbhóra an bainisteoir?
is ea/ní hea
–
–
–
–
Más ea, an é céile an tsealbhóra an bainisteoir?
is é/ní hé
–
Úinéireacht chomhroinnte
is ea/ní hea
–
Beirt daoine nádúrtha nó níos mó ar comhpháirtithe iad, i gcás inar gabháltas talmhaíochta grúpa é an gabháltas
tá/níl
–
Duine dlítheanach
tá/níl
–
–
Má tá, an bhfuil an gabháltas talmhaíochta mar chuid de ghrúpa fiontar?
tá/níl
–
Aonad talún coimín is ea an gabháltas talmhaíochta
is ea/ní hea
–
Tairbhí de thacaíocht ó AE i gcomhair talamh nó ainmhithe ar an ngabháltas is ea an sealbhóir, agus tá sé ar áireamh in CCRR dá bhrí sin
is ea/ní hea
Feirmeoir óg nó iontrálaí nua san fheirmeoireacht is ea an sealbhóir a bhfuil tacaíocht airgeadais faighte aige chuige sin faoin gComhbheartas Talmhaíochta sna trí bliana roimhe seo
is ea/ní hea
Bainisteoir an ghabháltais talmhaíochta
–
Bliain bhreithe
bliain
–
Gnéas
fireann/baineann
–
Obair feirme ar an ngabháltas talmhaíochta (seachas obair tí)
bandaí AWU (2)
An bhliain ina ndearnadh an t-aicmiú mar bhainisteoir an ghabháltais talmhaíochta
bliain
–
Oiliúint talmhaíochta an bhainisteora
cóid oiliúna
–
Chuathas faoi ghairmoiliúint le 12 mhí anuas
chuathas/ní dheachthas
An cineál seilbhe (atá ag an sealbhóir) ar an LTÚ
–
Feirmeoireacht ar thalamh dílis
ha
–
Feirmeoireacht ar thalamh ar cíos
ha
–
Sciarfheirmeoireacht nó modhanna seilbhe eile
ha
–
Talamh coimín
ha
Feirmeoireacht orgánach
is ea/ní hea
–
LTÚ iomlán an ghabháltais talmhaíochta agus ar a ndéantar modhanna táirgthe den fheirmeoireacht orgánach a chur i bhfeidhm, agus iad deimhnithe de réir rialacha náisiúnta nó rialacha an Aontais Eorpaigh
ha
–
LTÚ iomlán den ghabháltas talmhaíochta a úsáidtear agus atá á thiontú go modhanna táirgthe den fheirmeoireacht orgánach, agus atá le deimhniú de réir rialacha náisiúnta nó rialacha an Aontais Eorpaigh
ha
Rannpháirteach i scéimeanna deimhniúcháin eile comhshaoil
tá/níl
Athróga talún
Príomhlimistéar iomlán
an líon de sin atá deimhnithe agus/nó á thiontú i gcomhair feirmeoireacht orgánach
LTÚ
ha
ha
–
Talamh arúil
ha
ha
–
–
Gránaigh le haghaidh táirgeadh gráin (lena n-áirítear síol)
ha
ha
–
–
–
Cruithneacht bhog agus speilt
ha
ha
–
–
–
Cruithneacht chrua (dúram)
ha
ha
–
–
–
Seagal agus meascáin de ghránaigh gheimhridh (maislin)
ha
–
–
–
Eorna
ha
–
–
–
Coirce agus meascáin de ghránaigh earraigh (grán measctha seachas maislin)
ha
–
–
–
Arbhar Indiach gráin agus meascán arbhair déise
ha
–
–
–
Triteacál
ha
–
–
–
Sorgam
ha
–
–
–
Gránaigh eile nach n-aicmítear in áit ar bith eile (ruán, muiléad agus síolta éan, etc.)
ha
–
–
–
Rís
ha
–
–
Pulsanna tirime agus barra próitéine le haghaidh táirgeadh gráin (lena n-áirítear síol agus meascáin de ghránaigh agus de phulsanna)
ha
ha
–
–
–
Piseanna léana, pónairí agus lúipíní milse
ha
–
–
Barra fréimhe
ha
ha
–
–
–
Prátaí (lena n-áirítear prátaí síl)
ha
ha
–
–
–
Biatas siúcra (seachas síol)
ha
ha
–
–
–
Barra fréimhe eile nach n-aicmítear in áit ar bith eile
ha
–
–
Barra tionsclaíocha
ha
ha
–
–
–
Olashíolta
ha
ha
–
–
–
–
Síol ráibe agus tornapa
ha
–
–
–
–
Síol lus na gréine
ha
–
–
–
–
Soighe
ha
ha
–
–
–
–
Ros lín (líon ola)
ha
–
–
–
–
Barra olashíl eile nach n-aicmítear in áit ar bith eile
ha
–
–
–
Barra snáithín
ha
–
–
–
–
Snáithín lín
ha
–
–
–
–
Cnáib
ha
–
–
–
–
Cadás
ha
–
–
–
–
Barra snáithín eile nach n-aicmítear in áit ar bith eile
ha
–
–
–
Tobac
ha
–
–
–
Leannlusanna
ha
–
–
–
Plandaí aramatacha, plandaí míochaine agus cócaireachta
ha
–
–
–
Barra fuinnimh nach n-aicmítear in áit ar bith eile
ha
–
–
–
Barra tionsclaíocha eile nach n-aicmítear in áit ar bith eile
ha
–
–
Plandaí atá glas tráth a bhuaintear ó thalamh arúil iad
ha
ha
–
–
–
Féara sealadacha agus féarach sealadach
ha
ha
–
–
–
Plandaí léagúmacha atá glas tráth a bhuaintear iad
ha
ha
–
–
–
Arbhar Indiach glas
ha
–
–
–
Gránaigh eile atá glas tráth a bhuaintear iad (seachas arbhar Indiach glas)
ha
–
–
–
Plandaí eile atá glas tráth a bhuaintear ó thalamh arúil iad nach n-aicmítear in áit ar bith eile
ha
–
–
Glasraí úra (lena n-áirítear mealbhacáin) agus sútha talún
ha
ha
–
–
–
Glasraí úra (lena n-áirítear mealbhacáin) agus sútha talún a fhástar ar uainíocht le barra gortóireachta (garraíodóireacht mhargaidh)
ha
–
–
–
Glasraí úra (lena n-áirítear mealbhacáin) agus sútha talún a fhástar ar uainíocht le barra nach barra gortóireachta iad (gort oscailte)
ha
–
–
Bláthanna agus plandaí ornáideacha (seachas plandlanna)
ha
–
–
Síolta agus síolphlandaí
ha
ha
–
–
Barra talún arúla eile nach n-aicmítear in áit ar bith eile
ha
–
–
Branar
ha
–
Féarthailte buana
ha
ha
–
–
Féarach agus móinéar, seachas féaraigh gharbha
ha
ha
–
–
Féaraigh gharbha
ha
ha
–
–
Féarthailte buana nach n-úsáidtear a thuilleadh le haghaidh táirgeadh agus atá incháilithe d'íocaíocht fóirdheontas
ha
–
Barra buana (lena n-áirítear plandálacha óga agus plandálacha atá tréigthe go sealadach, cé is moite de limistéir a sholáthraíonn táirgeacht do thomhaltas dílis)
ha
ha
–
–
Torthaí, caora agus cnónna (seachas torthaí citris, fíonchaora agus sútha talún)
ha
ha
–
–
–
Torthaí póma
ha
–
–
–
Torthaí cloiche
ha
–
–
–
Torthaí ó chriosanna aeráide fothrópaiceacha agus trópaiceacha
ha
–
–
–
Caora (seachas sútha talún)
ha
–
–
–
Cnónna
ha
–
–
Torthaí citris
ha
ha
–
–
Fíonchaora
ha
–
–
–
Fíonchaora le haghaidh fíonta
ha
ha
–
–
–
–
Fíonchaora le haghaidh fíonta a bhfuil sonrúchán tionscnaimh faoi chosaint (STFC) acu
ha
–
–
–
–
Fíonchaora le haghaidh fíonta a bhfuil tásc geografach faoi chosaint (TGFC) acu
ha
–
–
–
–
Fíonchaora le haghaidh fíonta eile nach n-aicmítear in áit ar bith eile (nach bhfuil STFC/TGFC acu)
ha
–
–
–
Fíonchaora boird
ha
–
–
–
Fíonchaora le haghaidh rísíní
ha
–
–
Ológa
ha
ha
–
–
Plandlanna
ha
–
–
Barra buana eile lena n-áirítear barra buana eile lena gcaitheamh ag an duine.
ha
–
–
–
Crainn Nollag
ha
–
Gairdíní cistine
ha
Talamh feirme eile
ha
–
Talamh talmhaíochta nach n-úsáidtear
ha
–
Limistéar faoi chrainn
ha
–
–
Roschoillte gearr-uainíochta
ha
–
Talamh eile (talamh ar a bhfuil foirgnimh, clóis feirme, rianta, linnte agus limistéir neamhtháirgiúla eile)
ha
Limistéir gabháltais talmhaíochta speisialta
–
Muisiriúin shaothraithe
ha
LTÚ atá faoi ghloine nó faoi chlúdach ard inrochtana
ha
–
Glasraí, lena n-áirítear mealbhacáin agus sútha talún atá faoi ghloine nó faoi chlúdach ard inrochtana
ha
ha
–
Bláthanna agus plandaí ornáideacha (seachas plandlanna) atá faoi ghloine nó faoi chlúdach ard inrochtana
ha
–
Barra talún arúla eile atá faoi ghloine nó faoi chlúdach ard inrochtana
ha
–
Barra buana atá faoi ghloine nó faoi chlúdach ard inrochtana
ha
–
LTÚ eile atá faoi ghloine nó faoi chlúdach ard inrochtana nach n-aicmítear in áit ar bith eile
ha
Uisciú i limistéar saothraithe faoin aer
–
Limistéar iomlán inuiscithe
ha
Athróga beostoic
Líon iomlán na n-ainmhithe
an líon de sin atá deimhnithe agus/nó á thiontú i gcomhair feirmeoireacht orgánach
Bó-ainmhithe
ceann
–
Bó-ainmhithe atá faoi bhun aon bhliain d'aois
ceann
–
Bó-ainmhithe, 1 bhliain d'aois nó níos sine, ach faoi bhun 2 bhliain d'aois
ceann
–
–
Bó-ainmhithe fireanna, 1 bhliain d'aois nó níos sine, ach faoi bhun 2 bhliain d'aois
ceann
–
–
Bodóga, 1 bhliain d'aois nó níos sine, ach faoi bhun 2 bhliain d'aois
ceann
–
Bó-ainmhithe fireanna, 2 bhliain d'aois nó níos sine
ceann
–
Bó-ainmhithe baineanna, 2 bhliain d'aois nó níos sine
ceann
–
–
Bodóga, 2 bhliain d'aois nó níos sine
ceann
–
–
Ba
ceann
–
–
–
Ba déiríochta
ceann
ceann
–
–
–
Ba neamhdhéiríochta
ceann
ceann
–
–
–
Ba buabhaill
ceann
is ea/ní hea
Caoirigh agus gabhair
–
Caoirigh (gach aois)
ceann
ceann
–
–
Baineannaigh phórúcháin
ceann
–
–
Caoirigh eile
ceann
–
Gabhair (gach aois)
ceann
ceann
–
–
Baineannaigh phórúcháin
ceann
–
–
Gabhair eile
ceann
Muca
ceann
–
Bainbh, ar lú ná 20 kg a mbeomheáchan
ceann
–
Cránacha pórúcháin arb é 50 kg nó níos mó a mbeomheáchan
ceann
–
Muca eile
ceann
Éanlaith chlóis
ceann
–
Sicíní grísce
ceann
ceann
–
Béaróga
ceann
ceann
–
Éanlaith chlóis eile
ceann
–
–
Turcaithe
ceann
–
–
Lachain
ceann
–
–
Géanna
ceann
–
–
Ostraisí
ceann
–
–
Éanlaith chlóis eile nach n-aicmítear in áit ar bith eile
ceann
Coiníní
–
Baineannaigh phórúcháin
ceann
Beacha
coirceoga
Fianna
is ea/ní hea
Ainmhithe fionnaidh
is ea/ní hea
Beostoic nach n-aicmítear in áit ar bith eile
is ea/ní hea
(1)  L – limistéir, seachas limistéir sléibhe, a bhfuil srianta suntasacha nádúrtha orthu; M – limistéar sléibhe mídheisiúil; O – limistéir eile a bhfuil srianta sonracha orthu; N – gnáthlimistéar (nach bhfuil mídheisiúil). Féadfar an t-aicmiú seo a oiriúnú amach anseo de réir athruithe ar an gComhbheartas Talmhaíochta.
(2)  Aonad Oibre Bliantúil (AWU) banda céatadáin 2: (> 0-< 25), (≥ 25-< 50), (≥ 50-< 75), (≥ 75-< 100), (100).
IARSCRÍBHINN IV
Topaicí agus topaicí mionsonraithe a chuimsítear sna sonraí modúlacha
Modúl
Topaic
Topaic mhionsonraithe
Lucht saothair agus gníomhaíochtaí sochracha eile
Bainistíocht feirme
Sealbhóir
Ionchur saothair
Cothromaíocht inscne
Bearta sábháilteachta, lena n-áirítear plean sábháilteachta feirme
Lucht saothair teaghlaigh
Ionchur saothair
Líon na ndaoine atá bainteach
Cothromaíocht inscne
Lucht saothair neamhtheaghlaigh
Ionchur saothair
Líon na ndaoine atá fostaithe
Cothromaíocht inscne
Lucht saothair neamhrialta atá fostaithe ag an bhfeirm
Ionchur saothair ag conraitheoirí
Gníomhaíochtaí sochracha eile a bhaineann go díreach leis an ngabháltas talmhaíochta
Na cineálacha gníomhaíochtaí
An tábhacht don ghabháltas talmhaíochta
Ionchur saothair
Gníomhaíochtaí sochracha eile nach mbaineann go díreach leis an ngabháltas talmhaíochta
Ionchur saothair
An fhorbairt tuaithe
Gabháltais talmhaíochta a bhfuil bearta forbartha tuaithe ina dtaca leo
Seirbhísí comhairle, bainistíochta feirme agus faoisimh feirme
Forbairt feirmeacha agus gnóthaí
Scéimeanna cáilíochta do tháirgí talmhaíochta agus d'earraí bia
Infheistíochtaí i sócmhainní fisiceacha
Athshlánú a dhéanamh ar acmhainneacht táirgthe talmhaíochta a ndearnadh dochar di trí thubaistí nádúrtha agus teagmhais thurraingeacha agus gníomhaíochtaí coisctheacha iomchuí a thabhairt isteach
Infheistíochtaí i bhforbairt limistéar foraoise agus i bhfeabhsú inmharthanacht na bhforaoisí
Íocaíochtaí agra-chomhshaoil-aeráide
Feirmeoireacht orgánach
Naisc íocaíochta le Natura 2000 agus an treoir réime uisce
Íocaíochtaí le limistéir a bhfuil srianta nádúrtha nó srianta sonracha eile orthu
Leas ainmhithe
Bainistiú riosca
Tithíocht ainmhithe agus bainistiú ar aoileach
Tithíocht ainmhithe
Tithíocht bó-ainmhithe
Tithíocht muc
Tithíocht béaróg
Úsáid cothaitheach agus aoileach ar an bhfeirm
LTÚ a gcuirtear leasachán air
Aoileach a thógtar amach ón ngabháltas talmhaóchta agus a thugtar isteach ann
Leasacháin orgánacha agus dhramhaílbhunaithe seachas aoileach
Teicnící leata aoiligh
Am inchorpraithe de réir chineál an leata
Saoráidí le haghaidh aoiligh
Saoráidí agus acmhainn stórála aoiligh
Uisciú
Cleachtais uisciúcháin
Inrochtaineacht uisciúcháin
Modhanna uisciúcháin
Foinsí uisce don uisciú
Paraiméadair theicniúla an trealaimh uisciúcháin
Barra a uiscítear le linn thréimhse 12 mhí
Gránaigh le haghaidh táirgeadh gráin
Pulsanna tirime agus barra próitéine le haghaidh táirgeadh gráin
Barra fréimhe
Barra tionsclaíocha
Plandaí atá glas tráth a bhuaintear ó thalamh arúil iad
Barra eile talún arúla
Féarthailte buana
Barra buana
Cleachtais bainistithe ithreach
Cleachtais bainistithe ithreach ar thalamh faoin aer
Modhanna curaíochta
Clúdach ithreach ar thalamh arúil
Uainíocht barr ar thalamh arúil
Limistéar ina ndírítear ar an éiceolaíocht
Innealra agus trealamh
Innealra
Saoráidí idirlín
Innealra bunúsach
Úsáid na feirmeoireachta beaichte
Innealra le haghaidh bainistiú beostoic
Áit stórála le haghaidh táirgí talmhaíochta
Trealamh
Trealamh a úsáidtear chun fuinneamh in-athnuaite a tháirgeadh ar ghabháltais talmhaíochta
Úllord
Torthaí póma
Úlla: Achar de réir aois na bplandálacha
Úlla: Achar de réir dhlús na gcrann
Piorraí: Achar de réir aois na bplandálacha
Piorraí: Achar de réir dhlús na gcrann
Torthaí cloiche
Péitseoga: Achar de réir aois na bplandálacha
Péitseoga: Achar de réir dhlús na gcrann
Neachtairíní: Achar de réir aois na bplandálacha
Neachtairíní: Achar de réir dhlús na gcrann
Aibreoga: Achar de réir aois na bplandálacha
Aibreoga: Achar de réir dhlús na gcrann
Torthaí citris
Oráistí: Achar de réir aois na bplandálacha
Oráistí: Achar de réir dhlús na gcrann
Torthaí beaga citris: Achar de réir aois na bplandálacha
Torthaí beaga citris: Achar de réir dhlús na gcrann
Líomóidí: Achar de réir aois na bplandálacha
Líomóidí: Achar de réir dhlús na gcrann
Ológa
Achar de réir aois na bplandálacha
Achar de réir dhlús na gcrann
Fíonchaora boird agus rísíní
Fíonchaora boird: Achar de réir aois na bplandálacha
Fíonchaora boird: Achar de réir dhlús na bhfíniúnacha
Fíonchaora le haghaidh rísíní: Achar de réir aois na bplandálacha
Fíonchaora le haghaidh rísíní: Achar de réir dhlús na bhfíniúnacha
Fíonghort
Fíonchaora le haghaidh fíona
Achar agus aois
Cineálacha fíonchaor
Líon na gcineálacha
Cód agus achar
IARSCRÍBHINN V
Ceanglais bheachtais
Beidh na croí-shonraí (in 2023 agus 2026) agus na sonraí modúlacha ionadaíoch ó thaobh staidrimh de i dtaca leis na pobail ábhartha de ghabháltais talmhaíochta mar a shainítear iad sa tábla beachtais thíos ar leibhéal réigiúin NUTS 2 i dtéarmaí mhéid agus chineál na ngabháltas talmhaíochta, i gcomhréir le Rialachán (CE) Uimh. 1217/2009 ón gComhairle (1), Rialachán Tarmligthe (AE) Uimh. 1198/2014 ón gCoimisiún agus Rialachán Cur Chun Feidhme (AE) Uimh. 2015/220 ón gCoimisiún (2).
Is infheidhme na ceanglais bheachtais i gcás na n-athróg sa tábla thíos.
Na sonraí a bhaileofar nuair a dhéanfar leathnú ar an gcreat in 2020, beidh siad ionadaíoch ó thaobh staidrimh de i dtaca leis an bpobal ábhartha ar leibhéal réigiúin NUTS 2 mar a shainítear sa tábla beachtais thíos.
Ina theannta sin, is infheidhme na ceanglais bheachtais a shainítear sa tábla maidir le gach réigiún de NUTS 2 ag a bhfuil, ar a laghad:
—
5 000 gabháltas talmhaíochta sa phobal ábhartha i gcás na modúl “Úllord” agus “Fíonghort”;
—
10 000 gabháltas talmhaíochta sa phobal ábhartha do na croí-shonraí, do na modúil eile uile agus do na sonraí a thagann faoin leathnú ar an gcreat.
I gcás réigiúin NUTS 2 ar lú an líon gabháltas talmhaíochta atá iontu is infheidhme na ceanglais bheachtais a shainítear sa tábla maidir le réigiúin ghaolmhara NUTS 1 ag a bhfuil, ar a laghad:
—
500 gabháltas talmhaíochta sa phobal ábhartha i gcás na modúl “Úllord” agus “Fíonghort”;
—
1 000 gabháltas talmhaíochta sa phobal ábhartha do na croí-shonraí, do na modúil eile uile agus do na sonraí a thagann faoin leathnú ar an gcreat.
Is gá beachtas náisiúnta d'earráid chaighdeánach choibhneasta 5 % ar a mhéad i gcás na n-athróg sin de na modúil “Úllord” agus “Fíonghort” nach infheidhme aon cheanglas beachtais maidir leo d'aon réigiún NUTS 2 ná d'aon réigiún NUTS 1.
Is gá beachtas náisiúnta d'earráid chaighdeánach choibhneasta 7,5 % ar a mhéad i gcás na n-athróg uile de na modúil eile nach infheidhme aon cheanglas beachtais maidir leo d'aon réigiún NUTS 2 ná d'aon réigiún NUTS 1 d'aon athróg.
Tábla beachtais
Pobal ábhartha
Athróga arb infheidhme ceanglais bheachtais maidir leo
Leitheadúlacht sa phobal ábhartha
Earráid chaighdeánach choibhneasta
Croí-shonraí in 2023 agus 2026 agus
An modúl “Lucht saothair agus gníomhaíochtaí sochracha eile”
Mar a shainítear in Airteagal 5 i gcás na gcroí-shonraí agus in Airteagal 7 i gcás an mhodúil “Lucht saothair agus gníomhaíochtaí sochracha eile”.
Athróga talún
—
Gránaigh le haghaidh táirgeadh gráin (lena n-áirítear síol)
—
Olashíolta
—
Plandaí atá glas tráth a bhuaintear ó thalamh arúil iad
—
Glasraí úra (lena n-áirítear mealbhacáin), sútha talún, bláthanna agus plandaí ornáideacha (seachas plandlanna)
—
Féarthailte buana cé is moite d'fhéaraigh gharbha
—
Torthaí, caora, cnónna agus torthaí citris (seachas fíonchaora agus sútha talún)
—
Fíonchaora
—
Ológa
7,5 % nó níos mó den LTÚ sa réigiún
< 5 %
Athróga beostoic
—
Ba déiríochta
—
Ba neamhdhéiríochta
—
Bó-ainmhithe eile (bó-ainmhithe faoi bhun 1 bhliain d'aois, bó-ainmhithe 1 bhliain d'aois nó níos sine, ach faoi bhun 2 bhliain d'aois, bó-ainmhithe fireanna 2 bhliain d'aois agus níos sine, bodóga 2 bhliain d'aois nó níos sine)
—
Cránacha pórúcháin arb é 50 kg nó níos mó a mbeomheáchan
—
Bainbh ar lú ná 20 kg a mbeomheáchan agus muca eile
—
Caoirigh agus gabhair
—
Éanlaith chlóis
7,5 % nó níos mó de na haonaid bheostoic sa réigiún agus 5 % nó níos mó den athróg sa tír
< 5 %
Croí-shonraí don leathnú ar an gcreat in 2020
Mar a shainítear in Airteagal 6
Athróga talún
—
Talamh arúil
—
Féarthailte buana cé is moite d'fhéaraigh gharbha
—
Barra buana
7,5 % nó níos mó den LTÚ sa réigiún
< 7,5 %
Athróga beostoic
—
Iomlán na n-aonad beostoic
5 % nó níos mó den athróg sa tír
< 7,5 %
An modúl “Forbairt tuaithe” agus
an modúl “Innealra agus trealamh”
Mar a shainítear in Airteagal 7
Athróga talún maidir leis an modúl “Lucht saothair agus gníomhaíochtaí sochracha eile”
7,5 % nó níos mó den LTÚ sa réigiún
< 7,5 %
Athróga beostoic maidir leis an modúl “Lucht saothair agus gníomhaíochtaí sochracha eile”
7,5 % nó níos mó de na haonaid bheostoic sa réigiún agus 5 % nó níos mó den athróg sa tír
< 7,5 %
An modúl “Tithíocht ainmhithe agus bainistiú ar aoileach”
An fothacar den phobal gabháltas talmhaíochta a shainítear in Airteagal 7 ag a bhfuil ceann amháin ar a laghad díobh seo a leanas: bó-ainmhithe, muca, caoirigh, gabhair, éanlaith chlóis
Athróga beostoic maidir leis an modúl “Lucht saothair agus gníomhaíochtaí sochracha eile”
7,5 % nó níos mó de na haonaid bheostoic sa réigiún agus 5 % nó níos mó den athróg sa tír
< 7,5 %
An modúl “Uisciú”
An fothacar den phobal gabháltas talmhaíochta a shainítear in Airteagal 7 a bhfuil limistéar inuiscithe iontu
Athróga talún
—
Limistéar iomlán inuiscithe
7,5 % nó níos mó den LTÚ sa réigiún
< 7,5 %
An modúl “Cleachtais bainistithe ithreach”
An fothacar den phobal gabháltas a shainítear in Airteagal 7 a bhfuil talamh arúil iontu
Athróga talún
—
Talamh arúil
7,5 % nó níos mó den LTÚ sa réigiún
< 7,5 %
An modúl “Úllord”
An fothacar den phobal gabháltas talmhaíochta a shainítear in Airteagal 7 a bhfuil aon cheann de na hathróga úlloird acu agus a shroicheann an tairseach a shonraítear in Airteagal 7(5)
Athróga úlloird
—
Na hathróga úlloird maidir le húlla, piorraí, aibreoga, péitseoga, neachtairíní, oráistí, torthaí beaga citris, líomóidí, ológa, fíonchaora boird, fíonchaora le haghaidh rísíní a shroicheann an tairseach a shonraítear in Airteagal 7(5)
5 % nó níos mó den LTÚ sa réigiún
< 7,5 %
An modúl “Fíonghort”
An fothacar den phobal gabháltas talmhaíochta a shainítear in Airteagal 7 a bhfuil fíonchaora le haghaidh fíona acu
Athróga fíonghort
—
Fíonchaora le haghaidh fíona
5 % nó níos mó den LTÚ sa réigiún
< 7,5 %
(1)  Rialachán (CE) Uimh. 1217/2009 an 30 Samhain 2009 ón gComhairle lena mbunaítear líonra chun sonraí cuntasaíochta ar ioncaim agus oibriú gnó na ngabháltas talmhaíochta sa Chomhphobal Eorpach a bhailiú (IO L 328, 15.12.2009, lch. 27).
(2)  Rialachán Cur Chun Feidhme (AE) Uimh. 2015/220 an 3 Feabhra 2015 ón gCoimisiún lena leagtar síos rialacha maidir le cur i bhfeidhm Rialachán (AE) Uimh. 1217/2009 ón gComhairle lena mbunaítear líonra chun sonraí cuntasaíochta ar ioncaim agus oibriú gnó na ngabháltas talmhaíochta san Aontas Eorpach a bhailiú (IO L 46, 19.2.2015, lch. 1).

Summary:
Staidreamh comhtháite feirme AE
Staidreamh comhtháite feirme AE
 
ACHOIMRE AR:
Rialachán (AE) Uimh. 2018/1091 maidir le staidreamh comhtháite feirme
CAD IS AIDHM LEIS AN RIALACHÁN?
Féachtar leis le feabhas a chur ar sholáthar staidrimh talamhaíochta AE lena áirithiú go mbeidh siad comhsheasmhacht agus inchomparáide ar fud AE. Leis sin bheadh cinnteoirí agus úsáideoirí eile ábalta pleanáil ar bhealach níos fearr do chomhbheartas talmhaíochta amach anseo, chomh maith le monatóireacht agus measúnú a dhéanamh ar éifeachtúlacht na mbeartas atá i bhfeidhm cheana.  Aisghairtear leis:Rialachán (CE) Uimh. 1166/2008 maidir le suirbhéanna ar struchtúr feirmeacha ón1 Eanáir 2019;Rialachán (AE) Uimh. 1337/2011 maidir le staidreamh AE ar bharra buana a tháirgeadh ón 1 Eanáir 2022.  
PRÍOMHPHOINTÍ
Maidir leis an rialachán:bunaítear leis córas simplithe agus nuachóirithe le haghaidh staidreamh talamhaíochta Eorpach a bhailiú ar leibhéal feirme. Féadfar leis sin faisnéis struchtúrach a chomhtháthú i bhfaisnéis eile amhail modhanna táirgeachta, bearta forbartha tuaithe agus gnéithe agrachomhshaoil;  tá sé deartha chun leanúint de shraith suirbhéanna Eorpacha ar struchtúr feirmeacha a áirithiú, lenar féidir sraith ama chomhsheasmhach a choinneáil agus riachtanais úra agus riachtanais atá ag teacht chun cinn le haghaidh sonraí ar leibhéal feirme á gcomhlíonadh.  soláthraítear ann sraith sainmhínithe lena n–áirítear aonad talmhaíochta de thalamh coimín*, aonad beostoic*, limistéar talmhaíochta a úsáidtear* agus gairdíní cistine*.  Clúdach agus foinsí sonraí
Ní foláir nó go gcumhdófar an méid seo a leanas sna sonraí a iarrtar leis an rialachán:98% d’iomlán an limistéir talmhaíochta a úsáidtear (gan gairdíní cistine san áireamh); agus  98% d’aonaid bheostoic gach tír AE.  Ar an gcoinníoll go gcomhlíonann siad na ceanglais cháilíochta atá leagtha síos sa rialachán, féadfaidh tíortha AE ceann amháin nó níos mó de na foinsí nó na modhanna seo a leanas a úsaid chun staidreamh a sholáthar:suirbhéanna staidrimh;  foinsí riaracháin amhail sonraí ó:an córas comhtháite riaracháin agus rialaithe (Rialachán (AE) Uimh. 1306/2013);an córas chun bó-ainmhithe a shainaithint agus a chlárú (Rialachán (CE) Uimh. 1760/2000);an córas chun bó-ainmhithe a shainaithint agus a chlárú (Rialachán (CE) Uimh. 21/2004);an clár fíonghort (Rialachán (CE) Uimh. 1308/2013) agus;clár na bhfeirmeacha orgánacha (Rialachán (CE) Uimh. 834/2007);  foinsí, modhanna nó cuir chuige nuálacha eile (ní mór do thíortha AE fógra roimh ré a thabhairt do Eurostat maidir lena rún iad sin a úsáid agus sonraí a sholáthar maidir leis an dóigh a n–úsáidfidh siad iad).  Ní mór do thíortha AE na croí-shonraí struchtúracha* maidir leis na blianta tagartha 2020, 2023 agus 2026 a bhailiú agus a sholáthar, arna liostú in Iarscríbhinn III den rialachán. Ní mór bailiú na gcroí-shonraí maidir leis an mbliain tagartha 2020 a dhéanamh mar áireamh.
Féadfaidh tíortha AE, i gcás go mbeadh an t–áireamh 2020 ar siúl i gcomhthráth leis an daonáireamh 10 mbliana, bailiú na sonraí feirme a thabhairt bliain chun tosaigh chun an t–ualach a bhainfeadh le dhá mhórbhailiúchán sonraí a dhéanamh ag an am céanna a sheachaint.
Féadfar bailiú na gcroí-shonraí maidir leis na blianta tagartha 2023 agus 2026 a dhéanamh trí úsáid a bhaint as samplaí. I gcás go dtarlódh sé sin, ní mór do thíortha AE a áirithiú go mbeidh torthaí ualaithe ionadaíoch ó thaobh staidrimh i dtaca le gabháltais talmhaíochta laistigh de gach réigiún agus go mbeidh siad deartha chun ceanglais bheachtais arna leagan amach in Iarscríbhinn V a chomhlíonadh.
Ranníocaíocht bhuiséadach AE
Ranníocfaidh AE €40 milliún i ndeontais le hinstitiúidí náisiúnta staidrimh chun cuidiú leis an gclár um bailiú sonraí le haghaidh na bliana tagartha 2020 a chur chun feidhme. Socróidh Parlaimint na hEorpa agus an Chomhairle an tsuim le haghaidh na tréimhse i ndiaidh 2020 ar thogra ón gCoimisiún.
Tarmligean cumhachtaí
Leis an rialachán tugtar an chumhacht don Choimisiún Eorpach chun gníomhartha tarmligthe a ghlacadh chun riachtanais sonraí a chur san áireamh a thiocfaidh chun cinn ó fhorbairtí i dtalmhaíocht, ó reachtaíocht leasaithe agus ó thosaíochtaí beartais atá ag athrú. Maidir leis sin, faigheann sé treoir ó shaineolaithe a cheapann gach ceann de thíortha AE.
CÉN UAIR ATÁ TOSACH FEIDHME AN RIALACHÁIN?
Tá feidhm leis ón 27 Lúnasa 2018.
CÚLRA
Cinneadh i measúnú ar an gcóras um staidreamh talmhaíochta Eorpach, cé go raibh príomhúsáideoirí staidreamh talmhaíochta AE sásta le leibhéal na sonraí agus cháilíocht staidreamh talmhaíochta AE, go raibh easpa sonraí ann maidir le míreanna sonracha agus nach raibh an córas comhchuibhithe go leor agus go sé ródhocht, agus dá bharr sin ní rabhthas ábalta bailiúcháin sonraí úra a thabhairt isteach go tapa. Téitear i ngleic leis na hábhair is cúram sin leis an rialachán úr.
Le haghaidh breis faisnéise, féach:Straitéis le haghaidh staidreamh talmhaíochta le haghaidh 2020 agus ina dhiaidh sin (Eurostat).  
PRÍOMHTHÉARMAÍ
Aonad talmhaíochta de thalamh coimín: píosa talún ar a bhfuil comhchearta i bhfeidhm agus as a mbaineann dhá ghabháltas talmhaíochta nó níos mó úsáid le haghaidh táirgeacht talamhaíocht, ach nach bhfuil leithdháilte eatarthu.
Aonad beostoic: aonad caighdeánach tomhais lenar féidir na catagóirí éagsúla beostoic a chur le chéile chun go mbeifear ábalta comparáid a dhéanamh eatarthu (le haghaidh tuilleadh eolais, féach Iarscríbhinn I den Rialachán).
Limistéar talmhaíochta a úsáidtear: an limistéar talún a úsáidtear, lena n–áirítear talamh churaíochta, féarthalamh bhuan, barra buana, agus talamh talmhaíochta eile a úsáidtear.
Gairdín cistine: limistéir a úsáidtear le haghaidh táirgeadh bia atá beartaithe lena n–ithe ag an duine féin.
Croí-shonraí struchtúracha: na sonraí a bhaileofar, arna liostú in Iarscríbhinn III.
PRÍOMHDHOICIMÉAD
Rialachán (AE) Uimh. 2018/1091 ó Pharlaimint na hEorpa agus ón gComhairle an 18 Iúil 2018 maidir le staidreamh comhtháite feirme agus lena n–aisghairtear Rialachán (CE) 1166/2008 agus Rialachán (AE) 1337/2011 (IO L 200, 7.8.2018, lgh. 1-29)
DOICIMÉID GHAOLMHARA
Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n–aisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 ón gComhairle (IO L 347, 20.12.2013, lgh. 549-607)
Rinneadh leasuithe comhleanúnacha ar Rialachán (CE) Uimh. 1306/2013 a chorprú sa bhuntéacs. Níl de luach ar an leagan comhdhlúite seo ach luach doiciméadach amháin.
Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n–aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (IO L 347, 20.12.2013, lgh. 671-854)
Féach an leagan comhdhlúite.
Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh AE agus lena n–aisghairtear Rialachán (CE, Euratom) Uimh. 1101/2008 ó Pharlaimint na hEorpa agus ón gComhairle maidir le tarchur sonraí atá faoi réir na rúndachta staidrimh chuig Oifig Staidrimh na gComhphobal Eorpach, Rialachán (CE) Uimh. 322/97 ón gComhairle maidir le Staidreamh Comhphobail, agus Cinneadh 89/382/CEE, Euratom ón gComhairle lena mbunaítear Coiste na gComhphobal Eorpach um an gClár Staidrimh (IO L 87, 31.3.2009, lgh. 164-173)
Féach an leagan comhdhlúite.
Rialachán (CE) Uimh. 834/2007 ón gComhairle an 28 Meitheamh 2007 maidir le táirgeadh orgánach agus lipéadú táirgí orgánacha agus lena n–aisghairtear Rialachán (CEE) Uimh. 2092/91 (IO L 189 an 20.7.2007, lgh. 1-23)
Féach an leagan comhdhlúite.
Rialachán (CE) Uimh. 21/2004 ón gComhairle an 17 Nollaig 2003 lena mbunaítear córas chun ainmhithe de chineál caorach agus de chineál gabhair a shainaithint agus a chlárú agus lena leasaítear Rialachán (CE) Uimh. 1782/2003 agus Treoir 92/102/CEE agus Treoir 64/432/CEE (IO L 5, 9.1.2004, lgh. 8-17)
Féach an leagan comhdhlúite.
Rialachán (CE) Uimh. 1760/2000 ó Pharlaimint na hEorpa agus ón gComhairle an 17 Iúil 2000 lena mbunaítear córas chun bó-ainmhithe a shainaithint agus a chlárú agus maidir le mairteoil agus táirgí mairteola a lipéadú agus lena n–aisghairtear Rialachán (CE) Uimh. 820/97 ón gComhairle (IO L 204, 11.8.2000, lgh. 1-10)
Féach an leagan comhdhlúite.
Nuashonraithe 11.01.2019